text:
Saulugon nato ang mga kadaugan nga nakab-ot dinhi sa atong rehiyon atol niining ika-44 nga kasumaran sa pagkatukod-balik sa Partido Komunista ng Pilipinas sa hugot nga pagsanong sa panawagan sa Komite Sentral karong tuiga sa dugang pagpalig-on sa Partido sa pagpaasdang sa malungtarong gubat. Gisaluduhan nato ang mga kadre ug mga membro sa Partido ug tanang rebolusyonaryong pwersa sa ilang mga sakripisyo sa mapangahasong pagpatuman sa tahas sa paspas nga pagpalapad ug pagpalig-on sa organisasyon sa Partido ug pagpahugot sa pagpangulo sa tanang ang-ang.
Ihatag nato ang pila ka gutlo nga kahilom sa 13 ka kaubang naghalad sa ilang kinabuhi karong tuiga.
Sa sal-ang sa mga opensibang operasyon militar sa AFP-PNP-CAFGU ubos sa Oplan Bayanihan, tukma natong nagamit ang luag nga kahimtang alang sa atong pangsulod nga konsolidasyon. Tugob sa mga pang-konsolidasyong aktibidad ang tibuok tuig sa 2012.
Nakab-ot nato ang 23% nga usbaw sa ginsakpan sa Partido nga pinasikad sa pagdaku sa atong baseng masa. Napaaktibo balik ang gatusang mga membro sa mga sanga sa Partido sa pagpangulo sa mga kalihokang masa sa ilang mga baryo diha sa gimbuhatong edukasyon, panglawas, pagpanukod sa mga organisasyong masa, ug ilabina diha sa pagpaasdang sa agraryong rebolusyon. Nakalunsad kita og 5 ka hugna sa Batakang Kurso sa Partido ug may igo-igong ihap sa mga teksto nga magamit sa mga nabansay nga mga pangmasang instruktor isip panukaran alang sa kaylap nga pagtuon sa BKP sa batakang ang-ang. Nalunsad usab nato ang tulo ka hugna sa Intermedyang Kurso sa Partido aron pagpataas sa ang-ang sa MLM nga kahibalo sa atong mga kadre sa Partido. Malampusong napahigayon ang Pangrehiyong Kumperensya Militar nga nagsumada sa kasinatian sa gimbuhatong militar sulod sa 10 ka tuig ug nagtin-aw sa tahas sa pagpataas sa ang-ang sa gubat sa katawhan sa mosunod nga mga tuig ngadto sa estratehikong patas. Napalagsik ug napalalum ang paghimo sa katilingbanong pakisusi nga gitungtungan sa paglunsad sa kaylap ug lapad nga kalihokang antipyudal sa rehiyon.
Ang mga pang-ideolohiyang pag-armas sa atong mga kadre ug membro sa Partido nagbunga og mga kalampusan sa mga gipanguluhang gimbuhaton sa natad sa pulitika. Nasudlan nato ang bag-ong mga erya kung asa dugay nang nagpaabot ang mga dinaugdaug ug pinahimuslang mag-uuma ug lumad sa rebolusyonaryong hukbo nga molaban kanila. Nalunsad nato ang 52 ka taktikal nga mga opensiba nga nakadugang og 106 ka nagkalain-laing kalibre sa armas sa atong arsenal. Naarmasan nato ang kapin kumpanya sa hukbong bayan ug milisya sa katawhan. Nalunsad nato ang 5 ka hugna sa aksyong punitibo batok sa padayong pagpalapad sa plantasyon sa mga multinasyonal nga kumpanyang agribisnes ug sa ilang nagadaut sa kinaiyahan nga mga operasyon. Natubag nato ang dugay nang pangayo sa mga masa sa pagsilot sa gikasilagang mga usurero ug tulisan sa mga baryo. Naghulagway kini sa determinadong paningkamot nga maka-igpaw gikan sa gisagubang nga problema sa konserbatismo sa miaging katuigan ug sa pag-apas sa mga relatibong nag-una nga mga rehiyon dinhi sa atong isla. Sa kinatibuk-an, nakab-ot nato ang 6 % usbaw sa pwersang pultaym.
Napanguluhan nato ang paglunsad sa 13 ka hugna sa ang-ang lumpong o cluster nga antipyudal nga kalihokang masa sa 12 ka lungsod sa pagpataas sa suhulan, pagpataas sa presyo sa produkto, ug pagpakunhod sa abang sa mga himan sa produksyon, nga nakabenepisyo sa kapin 5,000 ka pamilya. Ang maong mga madaugong antipyudal nga pakigbisog nakapausbaw sa atong baseng masa og 16 % ug nakapalutaw og 6 % ka bag-ong rekrut sa BHB. Ang mga makilangyaw nga mga palisiya ug programa sa rehimeng US-Aquino ug sa iyang mga lokal nga hinanib sa rehiyon, samot nga nagnudnod sa mga kabus sa kapobrehon. Gisugat kini sa pagsupak sa mga apektadong komunidad. Upat ka mga progresibong lider Lumad ug mag-uuma ang gipamatay karong tuiga kansang mga baruganan nakapasuko sa nagharing hut-ong tungod sa ilang pagsupak sa pagpangilog sa kayutaan, pagpalapad sa mga kumpanyang agribisnes, pagsulod sa dagkung operasyon sa mina ug proyektong megadam nga pulos nagaguba sa kinaiyahan. Atubangan sa pasistang pagpangatake sa kaaway ngadto sa katawhan nga maisugong nagabatok sa pagpanglapas sa ilang mga tawhanong katungod, ang pagpanghasi ug pagpatay sa ilang mga lider nagtudlo kanila sa paggamit sa ilang kamamugnaon aron ipadayon ug lahutayan ang organisadong pagsukol sa pagpanghingusog sa ilang katungod. Ang mga mamumuo sa PACCO ug Global Steel, midangop sa ilang katapusang baraha – ang paglunsad sa welga, tungod sa dili na maantus nga pagpahimulos ug pagdaugdaug sa mga kapitalista kanila. Gitukmod sila sa kahimtang sa paglunsad og pakigbisog diha sa kadalanan. Busa, dili katingad-an kung nganong nagkadaku ang ihap sa nagasalmot sa mga dayag-legal nga kalihokang masa sa kasyudaran. Ang uban kanila, misaka sa kabukiran aron subayon ang dalan sa armadong pagsukol sa pagkab-ot sa katilingbanong kausaban.
Ang walay puas nga pagpangawkaw sa mga imperyalistang kumpanya ug lokal nga nagharing hut-ong sa atong kayutaan ug kinaiyanhong bahandi nag-abog sa daghang mga kabus ngadto sa mga delikadong lugar nga kapuy-an ug kapanginabuhian. Nag-ung-ong kanunay sa kakuyaw ang ilang kinabuhi. Ang Bagyong Sendong niadtong miaging tuig miresulta sa makalilisang nga katalagman kung asa mayoriya sa naigo, mga kabus. Wala pa gani hingpit nga nakabawi ang mga nabiktima sa Sendong, subli na usab nga mihapak ang Pablo sa sayong bahin niining bulana nga nagbilin gihapon og grabeng kadaut sa mga kabalayan, kahayupan ug pananom sa ubay-ubay nga mag-uuma ug pagkaguba sa mga imprastraktura.
Hangtud nga dili hingpit nga masanta ang magun-obon sa kinaiyahan nga operasyon niining mga dagkung kumpanya, balik-balik kita nga makasinati sa paglatigo sa kainaiyahan. Apan ang maong mapait nga kasinatian nag-abli sa kahigayunan nga halapad nga masabtan sa katawhan nga ang kapitalistang pagpangawkaw mao ang nagpaluyong hinungdan sa mga katalagman. Gipakita usab kanato sa maong hitabo ang kamahinungdanon sa pagpanalipod sa kinaiyahan, pag-alerto kanunay ug pagdinuyugay alang sa hinugpong nga pag-atubang sa kalamidad ug pagbangon gikan sa kadaut.
Taliwala sa samot nga paggrabe sa krisis sa nagharing sistema, naghingapin ang pangandoy sa katawhan mga makalingkawas sa ilang dinaugdaug ug pinahimuslan nga kahimtang. Dinaghan nato sila nga pukawon, organisahon ug palihukon sa pagpaasdang sa agraryong rebolusyon, pagpanalipod sa kinaiyahan pinaagi sa pagbabag sa mga dagkung operasyon sa mina ug pagpalapad sa mga agribisnes, pagpaningil sa mga kumpanyang dunay tulubagon sa pagguba sa kinaiyahan, pagpaningil sa reaksyonaryong gobyerno sa ilang responsibilidad sa pagtabang sa nga mga nabiktima sa katalagman nga makabarug-balik, ug pagbatok sa mga bangis nga militarisasyon nga hugot nga kalambigit sa pagpaasdang sa demokratikong rebolusyon sa katawhan.
Sa paglab-as sa atong panumpa niining okasyon sa pagsaulog, hugot natong gunitan ang hagit sa pagsalikway sa mga bagahe ug pagpatigbabaw sa mga babag sa pag-asdang.
Mapangahasong ipatuman nato ang mga gimbuhaton sa tanang natad. Kab-uton ang pila ka pilo pa nga pag-usbaw sa atong mga nakab-ot karong tuiga sa moabot nga tuig sa 2013.
Magpalutaw og daghang mga aktibista gikan sa mga kalihokang masa alang sa mga tukurong dugang platun sa BHB nga molangkub sa lapad nga erya sa pagpabarug sa pulang pulitikanhong gahum sa kabukiran, maglunsad og mga subsob na taktikal nga opensiba aron makumpleto ang rekisitos sa pagkab-ot sa estratehikong patas sa mosunod nga mga tuig.
Mabuhi ang Partido Komunista ng Pilipinas sa iyang ika-44 nga anibersaryo!
Pakyason ug Hugot nga Batukan ang Oplan Bayanihan!
Mabuhi ang Katawhang Nakigbisog!


c: text/html

text:
DEAR Heartline,
Ako diay si Ashley, saleslady sa usa ka selponan diri sa Panabo City. Nagproblema gyud ko sa akong uyab kay dili siya makontento sa akoa.
Kapila na nako siya nasakpan, pero makigbulag ko -- dili mosugot. Unsaon man nako ni.
Ashley 0948***
*****
Hi Ashley,
Carry man kaha nimo nga mag-antus hangtud sa mabut-an na siya o matul-id iyang hiwi nga binuhatan, then that is your decision.
Kay kung ako, I won't settle for guys, whom I think I don't deserve.
Ani lang man na siya, kung nangpangga ka sa usa ka relasyon, imoha kini nga ampingan ug i-treasure.
So, di ka mobuhat og dili maayo, much more, di ka magluib.
Moingon nga natintal, pero di sab baya ta bugo, tungod may utok man kita to weigh things sa mga sakto ug dili.
Huna-hunaa og maayo. Of course, sa pakigrelasyon kabahin sa atong tumong ang magmalipayon, though we cannot say nga pulos na lang kalipay ang anaa diha, but at least, kanang magtinarong ta, dili sab ta binuangan.

robotstxt: allowed

filter: keep


text:
Corrèze
- Alang sa komyun, adtoa ang Corrèze, Corrèze.
Ang Corrèze usa sa mga departamento sa Pransiya. Kini nahimutang sa tunga-tungang bahin sa nasod. Ang ngalan niini naggikan sa Sapa sa Corrèze.
Kasaysayan[usba | edit source]
Ang Corrèze usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses. Kini gimugna gikan sa bahin sa kanhi lalawigan sa Limousin.
Heyograpiya[usba | edit source]
Ang departamento karon kabahin sa rehiyon sa Limousin. Kini gipalibotan sa mga departamento sa Creuse, Haute-Vienne, Cantal, Puy-de-Dôme, Lot, ug Dordogne.
Demograpiya[usba | edit source]
Ang mga molupyo sa departamento gitawag nga Corréziens.


text:
Unta kita sa kanunay naggunit sa gunitanan nga puthaw paingon ngadto sa presensya sa atong Langitnong Amahan.
Ang akong amahan makahinumdom sa adlaw, bisan sa oras, nga ang iyang pamilya—amahan, inahan, ug upat ka anak—mibiya sa Simbahan, kadaghanan wala na makabalik niini nga kinabuhi. Siya 13 anyos, usa ka deacon, ug niadtong panahona ang mga pamilya motambong sa Sunday School inigka-buntag ug dayon sa miting sa sakrament inigka-hapon. Usa ka nindot nga adlaw sa tingpamulak, gikan sa buntag nga simba sa Dominggo ug human sa pagdungan og paniudto, ang iyang inahan miduol sa iyang amahan ug nangutana lang, “Mahal, moadto ba kita sa miting sa sakrament karong hapon, o isuroy ang atong pamilya sa probinsya?”
Ang ideya nga duna pay kapilian kay sa miting sa sakrament wala gayud mosantup sa hunahuna sa akong amahan, apan siya ug ang tulo ka tin-edyer niyang mga igsoon naglingkod ug naminaw og maayo. Kanang Dominggo sa hapon nga pagsuroy-suroy sa probinsya tingali usa ka makalingaw nga kalihokan sa pamilya, apan kanang gamay nga desisyon ang sinugdanan sa bag-ong padulngan nga sa kaulahian mipalayo sa iyang pamilya sa Simbahan uban sa kaluwasan, seguridad, ug mga panalangin niini ngadto sa lahi nga dalan.
Isip leksyon niadtong sa atong panahon nga tingali matintal sa pagpili sa lahi nga dalan, ang propeta sa Basahon ni Mormon nga si Lehi mipakigbahin og usa ka panan-awon sa iyang pamilya diin siya “nakakita og dili maihap nga mga pundok sa mga katawhan, kadaghanan kanila mipadayon paingon ngadto sa unahan, nga unta sila makaabut sa dalan paingon ngadto sa kahoy diin [siya] nagbarug.
“Ug … sila miduol, ug misugod sa pagsubay sa dalan paingon sa kahoy.
“Ug … dihay mitungha nga usa ka gabon sa kangitngit; … hangtud nga sila kinsa misugod sa pagsubay sa agianan nangawala sa ilang agianan, nga sila nangasaag ug nangawala.”1
Nakakita dayon si Lehi og ikaduhang grupo nga “mipadayon paingon sa unahan, ug sila miduol ug migunit sa tumoy sa gunitanan nga puthaw; ug sila mipadayon paingon sa unahan lahus sa gabon sa kangitngit, nanggunit sa gunitanan nga puthaw, hangtud nga sila miabut ug mikaon sa bunga sa kahoy.” Makaguol kay, “human sila makakaon sa bunga sa kahoy sila mitan-aw sa palibut ingon og sila nangaulaw” tungod niadtong anaa sa “usa ka dako ug lapad nga gambalay” nga “ang ilang mga kinaiya ingon og nagbiay-biay ug nagtulisok sa ilang mga tudlo paingon ngadto kanila kinsa miabut … ug mikaon sa bunga.” Dayon kini nga mga tawo “nangahulog ngadto sa gidili nga mga dalan ug nangawala.”2 Wala sila makahimo, o tingali dili andam, sa paglahutay sa katapusan.
Apan, dunay ikatulong grupo nga dili lang malampuson nga miabut sa kahoy sa kinabuhi; sila sa kaulahian wala mawala. Kanila, ang kasulatan nag-ingon nga sila mipadayon “paingon sa unahan, sa kanunay naggunit sa gunitanan nga puthaw, hangtud nga sila miabut ug natumba ug mikaon sa bunga sa kahoy.”3 Ang gunitanan nga puthaw alang niining grupo sa mga tawo mao lang ang kaluwasan ug seguridad nga ilang makit-an, ug kanunay sila nga naggunit; wala gayud sila mobuhi, alang sa usa ka butang nga ingon ka yano sama sa Dominggo sa hapon nga suroy-suroy sa probinsya.
Bahin niining grupo sa mga tawo, si Elder David A. Bednar mitudlo: “Ang importante nga pulong niining bersikulo mao ang ‘sa kanunay naggunit’ sa gunitanan nga puthaw. … Tingali kining ikatulo nga grupo sa mga tawo kanunay nga nagbasa ug nagtuon ug nagsiksik sa mga pulong ni Kristo. … Kini ang grupo nga paningkamutan ninyo ug nako nga apilan.”4
Kita kinsa mga miyembro sa Simbahan sa Dios karon mihimo og mga pakigsaad nga mosunod ni Jesukristo ug motuman sa mga sugo sa Dios. Panahon sa bunyag nakigsaad kita nga mobarug isip saksi sa Manluluwas,5 motabang sa maluyahon ug nanginahanglan,6 motuman sa mga sugo sa Dios, ug maghinulsol kon gikinahanglan, kay sama sa gitudlo ni Apostol Pablo, “Sanglit nakasala man ang tanan, ug [nakabsan] sa himaya sa Dios.”7
Matag semana kita dunay oportunidad nga motambong sa miting sa sakrament, diin atong mabag-o ang atong mga pakigsaad pinaagi sa pag-ambit sa pan ug tubig sa ordinansa sa sakrament. Kining yano nga buhat nagtugot nato nga sa makausa mosaad sa atong kaugalingon nga mosunod ni Jesukristo ug maghinulsol kon kita makasala. Ang saad sa Dios agig balus mao ang Iyang Espiritu isip giya ug proteksyon.
Gikan sa Isangyaw ang Akong Ebanghelyo, ang atong mga misyonaryo nagtudlo nga ang pagpadayag ug pagpamatuod moabut kon kita motambong sa atong mga miting sa Simbahan sa Dominggo: “Samtang kita motambong sa mga tulumanon sa Simbahan ug dungan nga mosimba, kita nagpalig-on sa usag usa. Kita mabag-o pinaagi sa atong pagpakig-uban sa mga higala ug pamilya. Ang atong hugot nga pagtuo malig-on samtang kita magtuon sa mga kasulatan ug magkat-on pa kabahin sa gipahiuli nga ebanghelyo.”8
Tingali dunay mangutana nganong dunay tulo ka managlahi nga miting sa Dominggo ug nganong kinahanglanon ang matag usa niini? Tan-awon nato og kadiyot kining tulo ka miting:
-
•
Ang miting sa sakrament naghatag og oportunidad sa pag-apil sa ordinansa sa sakrament. Kita mobag-o sa atong mga pakigsaad, modawat sa nagkakusog nga pagbati sa Espiritu, ug batunan ang dugang nga mga panalangin nga matudloan ug malamdagan sa Espiritu Santo.
-
•
Ang Sunday School nagtugot nato nga “motudlo sa usag usa sa doktrina sa gingharian,”9 nga ang tanan “makadawat og kaayohan ug maglipay nga maghiusa.”10 Ang dakong gahum ug personal nga kalinaw moabut kon kita nakasabut sa mga doktrina sa gipahiuli nga ebanghelyo.
-
•
Ang mga miting sa priesthood mao ang panahon alang sa kalalakin-an ug sa young men nga “makakat-on sa [ilang] katungdanan”11 ug “matudloan nga labaw sa hingpit,”12 ug ang miting sa Relief Society naghatag sa kababayen-an sa Simbahan og oportunidad sa “pagpalambo sa ilang pagtuo … , paglig-on sa [ilang] pamilya ug panimalay, ug pagtabang sa nanginahanglan.”13
Ingon man usab, ang atong young women ug mga bata dunay ilang kaugalingong miting ug klase diin tudloan sila sa ebanghelyo samtang nangandam sila alang sa importante nga mga responsibilidad nga moabut nila. Sa matag usa niining talagsaon nga mga miting, kita makakat-on sa doktrina, makabati sa Espiritu, ug makaserbisyo sa usag usa. Samtang dunay mga eksepsyon tungod sa gilay-on, pletehan, o panglawas, maningkamot kita nga motambong sa tanan natong miting sa Dominggo. Ako mosaad nga ang mga panalangin sa kalipay ug kalinaw moabut gikan sa pagsimba atol sa atong tulo ka oras nga miting sa Dominggo.
Ang among pamilya mipasalig nga motambong kanunay sa among mga miting sa Dominggo. Among nakita nga nakapalig-on kini sa among pagtuo ug nakapalawom sa among pagsabut sa ebanghelyo. Among nasayran nga nindot ang among gibati sa among desisyon nga motambong sa mga miting sa Simbahan, ilabi na kon kami mopauli ug mopadayon sa pagbalaan sa Igpapahulay. Motambong gani kami sa tanan namong miting sa Dominggo bisan kon nagbakasyon kami o nagbiyahe. Usa sa among mga anak nga babaye bag-ohay lang misulat nga misimba siya sa siyudad nga iyang gibyahian ug midugang, “Oo, Pa, mitambong ko sa tulo ka miting sa Dominggo.” Nasayud kami nga napanalanginan siya alang niining matarung nga desisyon.
Kita dunay daghang pagpili nga himoon kon unsaon nato pagbalaan ang adlawng Igpapahulay. Sa kanunay dunay pipila ka “maayong” kalihokan nga kinahanglang isakripisyo alang sa mas maayong pagpili nga motambong sa miting sa Simbahan. Gani sa pagkatinuod usa kini ka paagi nga ang yawa “motikas sa [atong] mga kalag, ug modala [kanato nga mabinantayon].”14 Gamiton niya ang “maayo” nga mga kalihokan isip puli sa “mas maayo” o gani sa “labing maayo” nga mga kalihokan.15
Ang kanunayng paggunit sa gunitanan nga puthaw nagpasabut nga kita motambong sa tanan natong miting sa Dominggo: miting sa sakrament, Sunday School, ug mga miting sa priesthood o Relief Society. Ang atong mga bata ug mga batan-on motambong sa ilang mga miting sa Primary, Young Men, ug Young Women. Dili kita mopili kon hain nga miting ang atong tambungan. Kita mohupot sa pulong sa Dios pinaagi sa pagsimba ug pagtambong sa atong mga miting sa Igpapahulay.
Ang kanunayng paggunit sa gunitanan nga puthaw nagpasabut nga maningkamot kita sa pagtuman sa tanang sugo sa Dios, nga dunay matag adlaw nga personal ug pamilya nga pag-ampo, ug pagtuon sa kasulatan.
Ang kanunayng paggunit kabahin sa doktrina ni Kristo sama sa gitudlo diha sa Basahon ni Mormon. Kita nagpalambo sa atong pagtuo ni Jesukristo, naghinulsol sa atong mga sala, nag-usab sa atong kasingkasing, ug dayon mosunod Niya ngadto sa tubig sa bunyag ug modawat sa gasa sa Espiritu Santo, nga nagsilbing giya ug maghuhupay. Ug dayon, sama sa gitudlo ni Nephi, kita “mopadayon sa unahan, magbusog sa pulong ni Kristo” hangtud sa katapusan sa atong kinabuhi.16
Mga kaigsoonan, kita usa ka katawhan sa pakigsaad. Kita andam sa paghimo ug pagtuman sa mga pakigsaad, ug ang gisaad nga panalangin mao nga atong madawat ang “tanan nga [iya] sa Amahan.”17 Kon kita kanunay naggunit sa gunitanan nga puthaw pinaagi sa pagtuman sa atong mga pakigsaad, kita lig-unon sa pagbuntog sa mga tintasyon ug sa kakuyaw sa kalibutan. Kita makapanaw niining mortal nga kinabuhi uban sa tanan niining mga hagit hangtud makab-ot nato ang bunga nga “labing bililhon ug labing madanihon labaw sa tanang uban nga mga bunga.”18
Ang akong amahan swerte nga naminyo og buotan nga babaye nga midasig niya sa pagbalik sa simbahan dihang batan-on pa siya ug nagsugod pag-usab sa paglambo diha sa dalan. Ang ilang matinud-anong kinabuhi mipanalangin sa ilang mga anak, sa sunod henerasyon nga mga apo, ug karon mga apo sa tuhod.
Ingon nga ang yanong desisyon nga motambong o dili sa usa sa ilang miting sa pagsimba sa adlawng Igpapahulay nakahimo og kalainan sa kinabuhi sa pamilya sa akong mga apohan, ang atong matag adlaw nga mga desisyon dako og epekto sa atong kinabuhi. Ang ingon og gamay nga desisyon sama sa motambong ba o dili sa miting sa sakrament dunay dako, gani mahangturon, nga mga sangputanan.
Unta atong pilion nga magmakugihon ug maangkon ang mahinungdanong mga panalangin ug proteksyon nga nagagikan sa pagtigum ug pagtuman sa mga pakigsaad. Unta kita sa kanunay naggunit sa gunitanan nga puthaw paingon ngadto sa presensya sa atong Langitnong Amahan mao ang akong pag-ampo diha sa sagradong pangalan ni Jesukristo, amen.
Show References
-
1. 1 Nephi 8:21–23.
-
2. 1 Nephi 8:24–28.
-
3. 1 Nephi 8:30; emphasis gidugang.
-
4. David A. Bednar, “A Reservoir of Living Water” (Church Educational System fireside address, Peb. 4, 2007), 8–9; speeches.byu.edu.
-
5. Tan-awa sa Mosiah 18:9.
-
6. Tan-awa sa Doktrina ug mga Pakigsaad 81:5.
-
-
8. Isangyaw ang Akong Ebanghelyo: Usa ka Giya sa Misyonaryo nga Pangalagad (2004), 87.
-
-
-
-
-
13. Handbook 2: Administering the Church (2010), 9.1.1.
-
14. 2 Nephi 28:21.
-
15. Tan-awa sa Dallin H. Oaks, “Maayo, Mas Maayo, Labing Maayo,” Liahona, Nob. 2007, 104–8.
-
16. 2 Nephi 31:20.
-
-
18. 1 Nephi 15:36.


text:
Sa Lawak nga Ngitngit ni Jessrel Gilbuena
Sa Lawak nga Ngitngit
–alang ni Jelly
Day, tan-awa sa ko.
Ayaw ko’g talikdi
Kay nag-atubang ko nimu
Naa koy hangyo nimu.
Pwede ba ko nimung dal-on sa imong lawak?
Naa man gud koy nadunggan nga
itom daw ang kolor niini.
Aduna pa gyud daw kay TV didto nga invisible.
Puro nindot daw ang salida, fairytale
Nga matod pa, imong dunggan ray makakita
Kuyawa ana gud!
Asa man na dapit inyong balay ba?
Paadtua ko bi,
Kay gusto pud nako nga mapriso anang kangitngit.
Hayag man kayo diri sa gawas gud,
Daghan kaayo ko’g bati nga masaksi.
Ang kahayag kay sakit kaayo sa mata,
Unya ang mga panghitabu, hilom ra
Dili halos makita sa dunggan
Ah, pero grabiha lagi, banha kayo
Dungog gud sa akong mga mata
Adto na ta day,
Gusto na pud ko makasuwat ug balak
Nga hinubad gikan sa imong kangitngit
Ug tan-awon nato unya
Kung asa ang mas nindot,
Ang ako bang lawak nga hayag
O kanang imuha nga ngiob.
___________________


text:
Samar (pulo)
Ang Pulo sa Samar usa sa mga pulo sa Sidlakang Kabisay-an sa Pilipinas. Mao kini ang ika-tulo sa kinadak-ang pulo sa Pilipinas.
Mga Lalawigan[usba | edit source]
Tulo ang lalawigan sa pulo sa Samar.
Mga Pinulongan[usba | edit source]
Tulo ang lumad na pinulongan sa Samar.
Ang Binisayang Winaray, maoy ang lumad na pinulongan sa mayoriya sa mga taga-Samar. Ang Binisayang Sinugboanon maoy ang lumad na pinulongan sa mga pulo-lungsod sa Almagro ug Santo Niño sa Samar; sa mga pulo-lungsod sa San Antonio, Northern Samar, San Vicente, Northern Samar; ug sa San Isidro, Northern Samar diha mismo sa pulo sa Samar. Ang Inabaknon maoy ang lumad na pinulongan sa pulo sa Capul.


text:
Human sa duha ka semana
daw ang kalibutan nahigmata
Si haring Adlaw ning-subang na
ulan ug dag-om mibiya na
kahayag ug init gikan sa langit
sa kalipay ang uban misinggit
nag-lumba og pang-hayhay
sa labhanan si nanay ug inday
wala na intawon sinina
nag-sige na lang og tago likod sa bintana
ang sala set, ibuwad aron di manimaho
apila pud ang sapatos nga baho-baho
ang kurtina nga gihimong tabon sa lamisa
waswasi pag-ayo
kay ang baho labad sa ulo
ang mga baktin
gibuhian na ug nag-dagan-dagan og tulin
nalipay ka’y wala na’y rain
ang tricykle gipa-andar kung modagan pa
magbagulbol mga bata magbaktas sa eskwela
ang balay intawon giayo og balik
gihiktan sa pisi, kinahanglan abtik
maayo gani wala maanod
nah, samot ang kalisod
ambot kung naa ba’y housing loan
mao ra gyud ni madaganan puhon.


text:
Eure
Ang Eure usa ka departamento sa Pransiya. Ang ngalan gikan sa Sapa sa Eure.
Kasaysayan[usba | edit source]
Ang Eure usa sa mga orihinal nga 83 ka mga departamento nga gimugna niadtong Marso 4, 1790 panahon sa Rebolusyong Pranses. Kini gimugna gikan sa kanhi lalawigan sa Normandie.
Heyograpiya[usba | edit source]
Ang Eure kabahin sa rehiyon sa Haute-Normandie. Kini gipalibotan sa mga departamento sa Seine-Maritime, Oise, Val-d'Oise, Yvelines, Eure-et-Loir, Orne, ug Calvados.
Ang departamento usa ka patag sa bungtod (plateau) nga giutlanan sa Sapa sa Sena ug sa iyang mga sumpayng sapa.
Turismo[usba | edit source]
Ang nag-unang atraksiyon alang sa turismo mao ang Giverny, kuwatro kilometros gikan sa Vernon diin ang balay ug tanaman ni Claude Monet nahimutang.[1]
The Abadiya sa Bec ug sa Château-Gaillard duol sa Les Andelys laing angay bantayan.
Tan-awa usab[usba | edit source]
- Mga kanton sa Eure
- Mga komyun sa Eure
- Mga arrondissement sa Eure
- Talaan sa mga departamento sa Pransiya
Mga sumpay sa gawas[usba | edit source]
- (Prinanses)Balayan sa Conseil Général
- (Prinanses)Balayan sa prefecture
- (Iningles)Les Andelys ug Chateau Gaillard
- (Prinanses)Vernon Giverny Passionnément
- (Iningles)Kabahin sa Abadiya sa Bec


text:
Silya
Ang silya o lingkuranan maoy usa ka klase sa muwebles o purnityur nga gigamit para sa paglingkod. Kini dunay lingkuran, suporta sa likod ug usahay suporta sa mga braso. Ang silya kasagarang alang lamang sa usa ka tawo. Ang mga silya sagad nga dunay upat ka tiil para mosuporta sa lingkuran nga nahitaas sa sawog. Kun walay suporta sa likod ug suporta sa mga braso, kini gitawag nga bangko. Ang silya para sa duha o mas daghan pang tawo gitawag nga sofa ug uban pang mga termino sama sa couch, settee, loveseat, recliner sa Iningles.
Ang silya sa behikulong de motor o sa teyatro ug sinehan gitawag lang nga seat sa Iningles.


text:
CEBU, Philippines - Usa ka military grade explosive ang nadiskubrehan sulod sa usa ka fastcraft niadtong Nobyembre 1 apan karun lang bag-o gipahibalo ngadto sa mga awtoridad kalabot sa nakit-an niining bomba. Sa report sa TV5 kagahapon, giingong adunay bomba nga nakit-an sa usa ka fastcraft nga mobiyahe patubang sa Bohol atol sa Adlaw sa mga Santos.
Sumala pa sa maong report ang chiefmate sa maong fastcraft nga mibutyag nga milanat pa og kinse ka adlaw una pa siya nakadesider nga ipahibalo kini ngadto sa iyang kapitan tungod kay wala man siya magdahom nga bomba diay ang sulod sa plastic nga iyang napalgan.
Ang Coast Guard ug ang Port Police nga gikuhaan sa ilang mga habig, nakugang sa maong report tungod kay sila mismo wala magdahom nga malutsan og susamang matang sa bomba tungod sa kahigpit sa ilang gipatumang seguridad.
Ang pantalan atol sa mga susamang selebrasyon higpit nga nagpatuman og seguridad ug ang tanang bagahe iagi gyud sa mga x-ray machines apan gituohang ang nakapalusot niini posibleng may kakunsabong tawo nga wala na magkinahanglan og security check. Ang nadiskubrehang bomba giingong usa ka C4 nga may kaubang detonating wire ug blasting caps nga anaa na karon sa Explosive and Ordnance Division (EOD).
(BANAT NEWS)


text:
Tugpahanang Internasyonal sa Tan Son Nhat
Ang Tân Sơn Nhất International Airport o Tugpahanang Internasyonal sa Tân Sơn Nhất (kodigo:SGN; VVTS) mao ang nangunang internasyonal nga tugpahanan sa habagatang Vietnam. Nahimutang ang tugpahanan sa Ho Chi Minh City, sa Vung Tau, Bien Hoa ug kini ang ikaduhang tugpahanan sa nasod. Gidumala ang tugpahanan sa Southern Airport Authority. Duna kiniy dako nga apron, runway nga 3,048 sa 3800 metros, ug taxiway. Ang terminal bilding dunay kapasidad para sa 17 ka milyon nga mga pasahero. 8 km² ang total nga arya sa tugpahanan ug miabot sa 16,500,000 ka mga pasahero ang migamit niini sa tuig 2011.


text: 1Ang pulong nga gipamulong ni Jeremias nga manalagna kang Baruch ang anak nga lalake ni Nerias, sa pagsulat niya niining mga pulonga sa usa ka basahon gikan sa baba ni Jeremias sa ikaupat ka tuig ni Joacim ang anak nga lalake ni Josias, nga hari sa Juda, nga nagaingon: 2Mao kini ang giingon ni Jehova, ang Dios sa Israel, nganha kanimo, Oh Baruch: 3Ikaw nagaingon: Alaut ako karon! kay gidugangan ni Jehova ang kaguol sa akong kasakit; gibiyaan ako sa akong mga pag-agulo, ug ako wala makakaplag ug pagpahulay. 4Busa mao kini ang igaingon mo kaniya: Mao kini ang giingon ni Jehova: Ania karon, kanang akong gitukod akong bungkagon, ug kanang akong gitanum, akong lukahon; ug kini sa tibook nga yuta. 5Ug nangita ba ikaw sa mga dagkung butang alang sa imong kaugalingon? ayaw pagpangita kanila; kay, ania karon, ipadala ko ang kadautan ibabaw sa tanang unod, nagaingon si Jehova: apan ang imong kinabuhi ihatag ko kanimo ingon nga tukbonon diha sa tanang mgadapit nga imong pagaadtoan.


text:
Ludwig van Beethoven
Si Ludwig van Beethoven (gibunyagan Disyembre 17, 1770; namatay Marso 26, 1827) usa ka Alemanhong kompositor og musika ug usa ka pyanista. Sa dakong bahin sa iyang kinabuhi nagpuyo siya sa Vienna, Austriya. Siya ang giilang labing banggiitang kompositor sa tibuok panahon.
Ang mosunod mao ang pipila sa iyang mga kinompos nga nahimo nang permamenteng kabahin sa musika sa Kasadpan:
- Fifth Symphony
- Ninth Symphony
- Sixth Symphony
- ang tokar sa pyano nga Fur Elise
- ang Pathetique Sonata
- ug ang Moonlight Sonata
Mga sulod
Kinabuhi[usba | edit source]
Si Beethoven natawo sa Bonn, Alemanya, kang Johann van Beethoven (1740-1792) nga may kagikang taga Flanders, ug kang Magdalena Keverich van Beethoven (1744-1787). Hangtod bisan karon, ang mga reperensiya sa kinabuhi ni Beethoven nag-ingong siya natawo niadtong Disyembre 16 tungod kay gibunyagan siya niadtong Disyembre 17, tungod kay maoy pamaagi sa una nga ang bata bunyagan usa inig kaugma human kini matawo. Apan ang modernong panukiduki wala maghupot sa maong mga dahompangagpas.
Ang unang magtutudlo ni Beethoven sa musika mao ang iyang amahan nga usa ka manunugtog sa Elektoral nga korte sa Bonn ug usa ka palahubog nga mokulata kaniya ug nga pakyas sang nakapaila kaniya isip child prodigy sama kang Mozart.
May ubang nakamatikod sa talento ni Beethoven. Gitudloan ug gipatrabaho siya ni Christian Gottlob Neefe. Ang Prince-elector migasto usab. Ang inahan ni Beethoven namatay sa dihang 17 na ang iyang panuigon, ug sulod sa pipila ka tuig siya ang nagpadako sa duha niya ka manghod.
Mibalhin si Beethoven sa Vienna niadtong tuig 1792, diin buot niyang magtuon ubos kang Joseph Haydn, apan ang tigulang walay panahon sa pagtudlo busa gipasa siya ngadto kang Johann Albrechtsberger. Paspas siyang nakabaton og reputasyon isip usa ka birtuso sa pyano (apan mas inanay isip kompositor). Misugod siya sa iyang pangita sa tibuok niyang kinabuhi: nga imbes motrabaho sa simbahan o hawanan sa hari (sama sa ubang kompositor), nag-freelancer hinuon siya.
Pangita[usba | edit source]
Ang pangita ni Beethoven isip kompositor sagad nga bahinon ngadto sa Nahiuna, Tunga-tunga, ug Ulahing bahin.
Nahiunang bahin[usba | edit source]
Sa nahiunang bahin, nakita siyang nagsundogsundog sa mga nag-una kaniya nga sila si Haydn ug Mozart, ug sa samang higayon nanusisusi sa mga bag-ong direksiyon ug inanayng nagpalapad sa wanang sa iyang mga buhat. Pipila sa mga importanteng musika niya sa Nahiunang bahin sa iyang pangita mao kining mosunod:
- Symphony No. 1 (Beethoven)
- Symphony No. 2
- String Quartets Nos. 1 - 6, Opus 18 (Beethoven)
- ang unang duha ka piano concerto
- Piano Sonata No. 8 (Beethoven)
- Moonlight.
Tunga-tungang bahin[usba | edit source]
Ang Tunga-tungang bahin sa pangita ni Beethoven nagsugod sa iyang personal nga suliran kabahin sa iyang pagkabungol. Ang maong bahin nagpakita sa mga komposisyon nga puno sa pagkabayanihon ug pakigbisog; kini naglakip sa mga klasikal nga musika.
Ulahing bahin[usba | edit source]
Ang Ulahing bahin sa pangita ni Beethoven nagsugod sa tuig 1816 ug natapos sa iyang paghunong sa pagkompos sa tuig 1827. Ang mga buhat niya sa Ulahing bahin giila sa ilahang kalalom sa mga buot ipasabot, personal nga ekspresyon, ug eksperimentasyon sa mga ludlis.
Personal nga kinabuhi[usba | edit source]
Gubot ang personal nga kinabuhi ni Beethoven. Sa panuigon nga 28, nagsugod siya og kabungol, nga nag-aghat kaniya makahunahunang maghikog (tan-awa ang 1802 nga Testamento sa Heiligenstadt. Naibog siya sa mga babaye dili pwedeng maiyaha (minyo o aristokrata), ug gipakaaydol; ug wala jud siya magminyo. Pipila ka tigpanukiduking ang miingon nga ang ubos niyang produksiyon naggikan sa 1812 ngadto 1816 tungod sa iyang depresyon sa pagkahiamgo nga dili jud siya maminyo.
Daghan siyang gikaaway nga mga kabanay (lakip na ang masakit ug publikong inilogay sa kustodiya sa pag-umangkong si Karl). Nagsige siya og balhin-balhin og pinuy-anan ug may daghang kahibulongang personal nga linihokan, pananglit ang pagsul-ob og hugaw nga biste bisan kon siya kanunayng maligo. Gigukod siya sa halos tanang adlaw sa iyang kinabuhi sa kakulang sa salapi.
Daghang magdadayeg ang nakapanamin sa kinabuhi ni Beethoven diha sa iyang musika, nga sagad nagpakita og pakigbisog nga pagasundan og kadaogan.
Si Beethoven nagpadayon sa pagkompos og musika hangtod sa adlaw sa iyang kamatayon.
Mga reperensiya[usba | edit source]
- Carl Dahlhaus, Nineteenth Century Music, trans. J. Bradford Robinson (1989) ISBN 0-520-05291-9
Mga sumpay sa gawas[usba | edit source]
- Beethoven-Haus Bonn. Opisyal nga balayan sa Beethoven-Haus sa Bonn, Germany. May mga sumpay ngadto sa dakong arkibo.
- The Sonatas for Piano (midi)
- The Guevara Lock of Beethoven's Hair. Usa ka panid sa The Ira F. Brilliant Center for Beethoven Studies.
- Hair analysis says Beethoven died of lead poisoning. CBC News, 18 October 2000.


text:
Miagao, Iloilo
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang Miagao primira klaseng municipalidad nahimutang sa probensya sa Iloilo, Pilipinas. Adunay kinatibok-an gidak-on nga 156.80 kilometros quadrado ug nahimutang saunang distrito.
Sumala sa census ni acting 2010, dunay 64,545 katawo. Ang gitudlo nga kodigo postal mao ang 5023.
Ang Miag-ao mao ang kinadak-ang lungsod sa nasod nga adunay 119 ka barangay. Nahimutang kini sa 40 ka km sa habagatang-kasadpan gikan sa Dakbayan sa Iloilo.
Mga barangay[usba | edit source]
Ang Miagao nabahin ngadto sa 119 ka barangay.
Mga sumpay sa gawas[usba | edit source]
- Philippine Standard Geographic Code
- 2000 Philippines Census Information
- Unibersidad sa Pilipinas sa Kabisay-an
- Panaghisgothisgot sa Simbahan sa Miagao ug mga Photo


text:
Kadto mga naay nahibaw-an ani diri ta!!
Tapok ta diri kay murag hapit na ni ma-limtan sa uban
Mga tinuhoan sa atong mga LOLO ug LOLA...
sa Tagalog pa PAMAHIIN...
sa Bisaya TINUHOAN
unya sa inglis SUPERSTITIOUS BELIEF..
Post ninyo ang TINUHOAN with it's reason...
Cgurado ko na daghan imong na dung-gan ani!
Pero share daw ninyo at least 2-3 ka-buok na TINUOHAN
na paminaw ninyo DILI TINUOD
or naa kay pagduda nga ISTORYAČ
ra....
Ako una' ...
1. Dili puwede mo biyahe ang KASLONON kay dali ra daw MADISGRASYA!.
2. Kong MAG-DAMGO daw ka og BAHA; naa daw kay problema nga MOABOT!
3. Kung BULANON ting-gawas sa mga ASWANG, WAKWAK ug uban pang mga dautang ISPIRITO.
Max of (3) lang ha! sugdi na!


text: 1Ug nahitabo, sa diha nga si David ug ang iyang mga tawo nahiadto sa Siclag sa ikatolo ka adlaw, nga ang mga Amalecahanon misulong sa Habagatan ug sa Siclag, ug gidaug ang Siclag, ug gisunog kini sa kalayo, 2Ug gibihag ang mga babaye ug ang tanan nga didto, gagmay ug dagku: walay bisan usa nga ilang gipatay, apan ilang gidala sila, ug nangadto sa ilang panaw. 3Ug sa diha nga si David ug ang iyang mga tawo nahiabut na sa ciudad, ania karon, nasunog kini sa kalayo; ug ang ilang mga asawa, ug ang ilang mga anak nga lalake, ug ang ilang mga anak nga babaye gipanagdala nga binihag. 4Unya si David ug ang katawohan nga diha uban kaniya mipatugbaw sa ilang tingog ug nanghilak, hangtud nga nangaluya sila sa hinilak. 5Ug ang duruha ka asawa ni David gidala nga binihag, si Ahinoam ang taga-Jezreel, ug si Abigail ang asawa ni Nabal ang taga-Carmelo. 6Ug si David nasubo sa hilabihan; kay ang katawohan naghisgot sa pagbato kaniya, tungod kay ang kalag sa tibook katawohan nangasubo, ang tagsatagsa ka tawo alang sa iyang mga anak nga lalake ug sa iyang mga anak nga babaye: apan si David nagpalig-on sa iyang kaugalingon diha kang Jehova nga iyang Dios. 7Ug si David miingon kang Abiathar nga sacerdote, ang anak nga lalake ni Ahimelech: Ako nangaliyupo kanimo, dad-a dinhi kanako ang ephod. Ug gidala ni Abiathar didto ang ephod kang David. 8Ug si David nangutana kang Jehova, nga nagaingon: Kong lutoson ko kining maong panon sa mga sundalo, maapasan ko kaha sila? Ug siya mitubag kaniya: Lutosa; kay sa walay duhaduha maapasan mo sila, ug sa walay pagkapakyas mabawi ang tanan . 9Busa si David miadto, siya ug ang unom ka gatus ka tawo nga diha uban kaniya, ug miabut sa sapa nga Besor, diin mopabilin kadtong nanghiulahi. 10Apan si David miapas, siya ug ang upat ka gatus ka tawo; kay ang duruha ka gatus napabilin sa ulahi, nga nangaluya na kaayo nga dili na makatabok sa sapa sa Besor. 11Ug sila nakahibalag ug usa ka Egiptohanon diha sa kapatagan, ug gidala siya ngadto kang David, ug gihatagan siya ug tinapay, ug siya mikaon; ug ilang gihatagan siya ug tubig sa pag-inum; 12Ug ilang gihataga, siya ug usa ka haon nga tinapay sa igos, ug duruha ka bulig nga pasas: ug sa nakakaon na siya, hing-ulian siya sa iyang espiritu; kay siya wala makakaon ug tinapay, ni makainum ug tubig, sa totolo ka adlaw ug totolo ka gabii. 13Ug si David miingon kaniya: Kinsang sakup ikaw? Ug taga-diin ka? Ug siya miingon: Ako usa ka tawo nga batan-on nga lalake sa Egipto, sulogoon sa usa ka Amalecahanon; ug ang akong agalon mibiya kanako, tungod kay totolo ka adlaw na karon nga ming-agi, ako nasakit. 14Kami misulong sa dapit sa Habagatan sa mga taga-Cerethi, ug sa ibabaw niadtong sakup sa Juda, ug sa ibabaw sa Habagatan sa Caleb; ug gisunog namo ang Siclag sa kalayo. 15Ug si David miingon kaniya: Modala ka ba kanako ngadto niining panona? Ug siya miingon: Manumpa ka kanako tungod sa Dios, nga ikaw dili mopatay kanako, ni motugyan kanako ngadto sa kamot sa akong agalon, ug ako magatultol kanimo ngadto niining panona. 16Ug sa pagdala na niya ngadto, ania karon, sila nanagkatibulaag sa tibook nga yuta, nangaon ug nanginum, ug nanagsayaw, tungod sa dagkung mga inagaw nga ilang nakuha gikan sa yuta sa mga Filistehanon, ug gikan sa yuta sa Juda. 17Ug gilaglag sila ni David sukad sa pagbanagbanag sa kabuntagon bisan hangtud sa kagabhion sa sunod nga adlaw: ug walay nakagawas kanila nga usa ka tawo, gawas ang upat ka gatus ka batan-ong lalake, nga nangabayo sa camello, ug mingkalagiw. 18Ug gibawi ni David ang tanan nga naagaw sa mga Amalecahanon; ug giluwas ni David ang iyang duruha ka asawa. 19Ug walay bisan unsa nga nakulang kanila, ni diyutay ni dagku, ni mga anak nga lalake ni mga anak nga babaye, ni inagaw ni bisan unsa nga ilang nakuha kanila: Gidala ni David pagbalik ang tanan. 20Ug gidala ni David ang tanang mga panon sa carnero ug ang mga panon sa vaca, nga ilang giabog sa unahan sa laing panon sa vaca, ug miingon: Kini mao ang inagaw ni David. 21Ug si David miadto sa duruha ka gatus ka tawo, nga gipangapuyan nga dili na ngani sila makanunot kang David, nga ilang gipabilin usab didto sa sapa sa Besor; ug nangadto sila sa pagsugat kang David, ug sa pagsugat sa katawohan nga nagauban kaniya: ug sa diha nga mahiduol na si David sa katawohan, siya miyukbo kanila 22Unya mingtubag ang tanang mga dautan ug mga bastos nga tawo, kadtong nanguban kang David, ug miingon: Tungod kay wala sila mouban kanato, dili nato sila hatagan bisan unsa sa inagaw nga atong nabawi, gawas sa tagsatagsa ka tawo, sa iyang asawa ug sa iyang kabataan, aron iyang kamandoan sila ug lumakaw. 23Unya miingon si David: Dili ninyo buhaton ang ingon, mga kaigsoonan ko, uban niadtong gihatag ni Jehova kanato, nga nagbantay kanato, ug nagtugyan kanato sa panon sa mga sunalo nga ming-anhi batok kanato sa atong kamot. 24Ug kinsay mamati kaninyo niining pagkabutanga? Kay ingon nga ang iyang bahin mao ang ming-adto sa gubat, mao man usab ang iyang bahin niadtong mga nanghibilin uban sa mga butang: sila magadawat ug sama nga bahin. 25Ug mao nga sukad niadtong adlawa ngadto sa unahan, nga iyang gihimo kini nga usa ka balaod ug usa ka tulomanon alang sa Israel hangtud niining adlawa. 26Ug sa pag-abut ni David sa Siclag, nagpahatud siya sa inagaw ngadto sa mga anciano sa Juda, bisan ngadto sa iyang mga higala, nga nagaingon: Ania karon, usa ka gasa alang kaninyo gikan sa inagaw sa mga kaaway ni Jehova: 27Kanila nga atua sa Beth-el, ug kanila nga atua sa Ramoth sa Habagatan, ug kanila nga atua sa Jattir, 28Ug kanila nga atua sa Aroer, ug kanila nga atua sa Siphmoth, ug kanila nga atua sa Esthemoa, 29Ug kanila nga atua sa Rachal, ug kanila nga atua sa mga ciudad sa mga taga-Jerameel, ug kanila nga atua sa mga ciudad sa mga Cinehanon; 30Ug kanila nga atua sa Horma, ug kanila nga atua sa Chorasan, ug kanila nga atua sa Athach, 31Ug kanila nga atua sa Hebron, ug sa tanang dapit diin si David sa iyang kaugalingon ug ang iyang mga tawo kanunay nga mangadto.


text:
Medisina
Kinaiya na sa tawo ning ibabaw sa kalibotan ang pagpakigbisog batok sa malisod nga mga sitwasyon aron siya magpabiling buhi ug haruhay. Mangapkap siyag mga paagi aron lang makalikay sa kapait. Pananglit, kon adunay ulan o init, mangita siyag kapasilongan. Kon adunay mangtas nga mananap nga buot mohambat kaniya maghimo siyag hinagiban nga ikapanalipod sa kaugalingon. Kon tugnaw ang panahon maghimo siyag sapot nga ikasul-ot sa lawas. Dayag na lang nga dili siya gustong makatagamtam sa kalisdanan. Usa na dinhi ang paglikay sa tanang matang sa balatian. Gusto niya ang makanunayong kabaskog sa lawas. Matag karon ug unya, ang tawo, mangitag paagi aron moalibyo ug hingpit siyang matambalan sa panahon nga matakboyan sa bisan unsang klase sa sakit. Dinhi ning maong punto adunay dakong kalambigitan nga ikadalit ang siyensiya ug arte sa medisina kun science and art of medicine.
Ang paglambo sa siyensiya sa medisina[usba | edit source]
Sa pagsugod sa bag-ong milenyo, nag-asod ang lapad nga mga kausaban sa natad sa pagpanambal nga gidalit sa teknolohiya. Kita karon nagtagamtam sa labing luwas, sopistikado ug sangkap nga siyensiya sa medisina nga mohatag og kahupayan sa halos tanang matang sa sakit.
Hinuon, ang siyensiya sa pagpanambal aduna usay iyang kaugalingong kakulangon. Kay dili man ikalimod nga aduna kini huyang nga mga aspeto ilabi na diha sa pisikal ug moral nga bahin. Apan kining maong mga limitasyon mas gamay ra kon timbangon tandi sa langyab sa mga kaayohang gikahatag niini sa kinabuhi sa tawo. Ang siyensiya sa medisina maoy usa sa tulo ka labing karaan ug establisadong lawak sa kahibalo, ang laing duha mao ang relihiyon ug balaod. Ato usab angayng hinumdoman nga walay lawak sa kahibalo nga perpekto.
Makaingon kita nga yano ra kaayo ang kaabante sa pagpanambal karong panahona tungod sa daghang bag-ong imbensiyon sa kabag-ohan sa halos tanang aspeto sa kaalam. Apan kon mosulay kitag tan-aw ning maong lawak, dinhi atong mahibaloan ang bag-ong klase sa epektibong mga tambal, haom ug tukma nga kahibalo ug paagi sa pagtambal, tukma nga kasayoran sa medisina, mga sopistikadong kagamitan, kini aron maangkon nato ang labing taas nga kalidad ug kaluwasan diha sa pagpatambal.
Kon kita mobalik-lantaw ug motandi niini sa kahimtang sa natad sa pagpanambal karong mga panahona, kita makaingon nga mas bulahan tungod sa labing bag-ong mga urog sa medisina. Ang katakos sa pagpanambal karon gilantaw nga imposible pa kaayong mahitabo kaniadto. Dili unta makalas ang 30-40 ka milyong kinabuhi tungod sa nabantog nga Flu Pandemic sa tuig 1918 kon aduna pa silay mga makina nga motabang sa pagginhawa kun respirator, bakuna, tukma nga mga makina sa laboratoryo ug hustong mga antibiyotiko niadtong mga panahona. Mas daghan untang naluwas nga mga inahan kaniadto kon midangop pa sila sa mga balay-tambalanan atol sa pagpanganak aron dili mahiagom sa pagdugo inigkahumag kahimugso sa bata kun post-partum bleeding.
Ang dakong nahimo sa teknolohiya sa medisina[usba | edit source]
Tungod sa bag-ong teknolohiya ug kahibalo sa siyensiya sa medisina, nahimo na karon nga luwas ang kinabuhi sa inahan ug bata bisan sa kadelikado sa kahimtang sa pagsabak. Mahimo na karon ang pagtambal sa mga sakit ilabi na sa sakit sa kaliwat kun hereditary diseases, mahimo na ang pagsukod sa presyur sa dugo, pagdeterminar sa Alta Presyon, o pagsuta sa kahimtang sa puya samtang anaa pa sa sabakan. Mahimo nang mahibaloan kon lalaki o babaye ba ang bata nga gisabak.
Mahimo na karon nga ang usa ka tawo modawat og laing organo gikan sa lain sama sa renyon kun kidney, atay, baga, kasingkasing aron siya pabiling buhi pinaagi sa organ transplantation. Ang mga mananambal makahatag pag-usab sa kahayag niadtong mga buta pinaagi sa laser eye operation. Mahimo na karon ang operasyon nga mas dali ug dili na kinahanglang hiwaon ang lawas sa tawo. Ug karon lang bag-o, gihimo sa mga doktor didto Pransiya ang labing unang pagbalhin sa nawong sa tawo kun Facial Transplant. Ang siyensiya ug arte sa medisina mohatag og kaayohan niadtong nalisoan sa maayong pangisip aron sila mobalik isip mapuslanong sakop sa katilingban. Anaa ang Computed Tomography Scanning kun CT Scan ug Magnetic Resonance Imanging kun MRI nga mosuta sa labing gamayng tumor o kakulian sa maski haing dapit sulod sa atong lawas. Daghan na ang masaarong mga tambal nga motubag sa kaayohan sa ubay-ubayng matang sa kanser.
Pipila lamang kining atong gihisgotan mahitungod sa mga kaayohan nga gikadalit sa siyensiya sa medisina. Mga modernong teknolohiya ug kahibalo nga manalipod sa panglawas. Mga butang nga abot sa paningkamot sa tawo aron siya makalingkawas sa bisan unsang sakit ug magpabilin ang kapiskay sa lawas, mga sulundong buhat aron mahupay ang mga balatian, sama sa gihimo sa Labawng Mananambal ngadto sa Iyang katawhan kaniadto didto sa Israel.


text:
NASAAN KA ELISA?
Kalibo, Aklan— nakita na ang madugay nadula nga si Elisa Dy, 39 anyos sang Kalibo, Aklan matapos masapwan ang mga tul-an sini sa sulod sang septic tank kahapon.
Nahibaluan, nadula si Elisa sang Abril 24 matapos sakiton sang bana nga si Benie Dy suno sa mga nakasaksi sa ila away.
Natultulan ang nahamtangan ni Elisa matapos dululungan nga nagdamgo ang apat ka mga utod sini nga naga-istar na Spain, Batangas, Manila kag Kalibo nga ginpatay ini kag gintago sa isa ka buho nga may pader, las 11 sang gab-i sang Nobyembre 1, piesta minatay.
Nangayo sang bulig sang National Bureau of Investigation (NBI) ang pamilya kag didto nasapwan ang kalabera sang biktima nga may telephone cord pa nga nakahigot sa iya liug sang ginbuksan ang septic tank sa ila ugsaran.
Ginatudlo suspect sa kamatayon sang biktima ang bana sini nga si Benie Dy.
Antes nakita ang bangkay, una gindakop sang mga otoridad ang isa ka boy sa karenderia nga si Sammy Sarciano matapos nagtext kag nagpangayo sang 50 mil pesos nga reward money kabaylo sang pagtudlo sini kun diin ang bangkay ni Elisa Dy.
Bitbit ni Sarciano ang tsinelas sang biktima apang wala ini nanugid kun diin ang lawas sang biktima.
Share and Enjoy
One Response to NASAAN KA ELISA?
-
gud eve.rmn ang balita bala nga ini may kahawig sa inyo nga programa sadto nga kada mag hapun bala..lipat nako cnxa guid..he he he…# 1…


text:
Sunday, July 27, 2008
Excerpt: Ang Pagbasol
Sa mga dagkong kaliwatan, adunay isa o duha ka kadugo nga salikwaut. Ilaha Nona, ang balikakaw kadto si Tia Mila. Mag-seisenta na, tarong ug barog, usa ka maestra didto sa States, maayuhon sa iyang pipilang kaila; pero nagtiguwang dalaga, mahilumon sa mga pagtapoktapok sa mga pariente, usahay mawala sa iyang kaugalingong huna-huna. Ug di-a pa: madayganon sa iyahang istyurya, wala'y kabalaka kung kinsa'y maligsan sa iyahang mainit nga gipangsulti, ma-ong bantog ang kaisog ug ginakuyawan sa tanan.
Busa, dili kaayo kinaham si Tia Mila iyang mga kapamilya. Kung magbakasyon gikan sa States, antuson na lang sa iyang mga pag-umangkon dala sa respeto (ug, maski wala'y mo-angkon, dala apil sa pagkamahinatagon ni-ini). Karong dagko na ug nagsi-iyahay na ang mga igso-on ug ig-agaw, balhin-balhin sa pakigpuyo si Tia Mila kada bisita.
Natungnan nga ilaha Nona gapuyo si Tia Mila, ug gihangup niya kini karon sa iyang sala. Kape ug biskwit, dala ang mga paghinumdom sa mga mi-agi sa ilang kabanayan: ma-o kadto ang alatimanon katong hapuna. Ga-lugnot ang huna-huna ni Nona ug pangita ug hilisgutan sa ilang kabildo, maayo gani ug maayo ang buot sa tigulang.
Nasumpo ang ilang istorya ni-atong nakadungog sila ug dakong langas didto sa kusina. Nasabwag ang mga baso, maayo na lang gani nga plastik lamang kini, ug nag-untol-untol sa salog samtang gabuylog.
"Hoy, Teddy! Na-unsa man na diha?" Wala kapuggong si Nona ug siyagit. Gisiplat niya si Tia Mila, apan murag wala ray nahitabo nga gadimdim gikan sa iyang tasa.
"Wala, Ma!" tubag sa iyang kinamagulangan. "Si Bingo man gud, dangag kaayo!"
"Dili uy, ikaw baya to," sumbong sa iyang ikatulo.
"Na! Ayaw mo pag-away dinha, kay gisamok ninyo si Lola Mila ninyo!"
"Sorry gud, uy!" ulahing tubag ni Teddy. Nadunggan nilang gipangpunit sa mga bata ang nangatagak nga mga baso.
Nagpanghupaw si Nona: "Hay, Tia, mga bato giyod no?"
"'Sadgi lang na sila," ingon ni Tia Mila. Katingad-an kaayo pero murag layo ang pananaw ni-ini, murag dili si Nona ang gi-ingnan. "Mga bata...."
Nahimotang si Nona kay batok sa iyang gikahdlokan, hapsay ra kaayo si Tia Mila. Ug wala gahuna-huna, mi-ingon: "Hay! lisod kaayo ang kinabuhi karon, Tia. Daghan ka-ayog gastuhunon, ta-as ra ba kaayo ang mga presyo. Labaw pa giyod nga upat ang amo-ang anak."
"Ma-o ba?" ingon ni Tia Mila, pero murag wala naminaw.
"Aw, giyod! 'Sus! Si Dennis man gud. Duha ra baya to ang among gustong anak. Dah! uy! Wa man gut namatngan...."
Nitul-id ang barog ni Tia Mila, ni-gahi ang buko-buko. Gibutang ang tasa sa platito, ug gitutukan si Nona.
"Ma-o di-ay? Kinsa sa ilaha ang dili nimo gusto?"
"Tia?"
"Kinsa man? Si Teddy? Si Peter? Si Bingo? O si Lucy?"
2 comments:
I read the entire thing.. :D (fine, half.) my bisaya needs work. I didn't understand a thing.I'm working on it!ReplyDelete
He he, this is also pretty much my first attempt at a Bisaya story, so the fault may not entirely be yours.ReplyDelete
I hope I'll be able to understand it after I'm done with it.


text: 1Labut pa si David ug ang mga capitan sa panon nagpili alang sa pag-alagad pipila sa mga anak nga lalake ni Asaph, ug ni Heman, ug ni Jeduthun, nga managpanagna uban sa mga alpa, mga kinuldasan nga tulonggon, ug mga piyangpiyang: ug ang gidaghanon nila nga nagahimo sa pagbuhat sumala sa ilang katungdanan mao kini : 2Sa mga anak nga lalake ni Asaph: si Zachur, ug si Jose, ug si Nethanias, ug si Asarela, ang mga anak nga lalake ni Asaph, sa ilalum sa mga kamot ni Asaph, nga nanagpanagna sumala sa sugo sa hari. 3Sa kang Jeduthun; ang mga anak nga lalake ni Jeduthun: si Gedalias, ug si Seri, ug si Jesaias, ug si Hasabias, ug si Mathithias, unom, sa ilalum sa mga kamot sa ilang amahan nga si Jeduthun nga mitagna uban ang alpa, sa paghatag sa mga pasalamat ug pagdayeg kang Jehova. 4Sa kang Heman; ang mga anak nga lalake ni Heman: si Buccia, si Mathanias, si Uzziel, si Sebuel, ug si Jerimoth, si Hananias, si Hanani, si Eliatha, si Gidalti, ug si Romanti-ezer, si Josbecasa, si Mallothi, si Othir, ug si Mahasioth. 5Kining tanan mao ang mga anak nga lalake ni Heman ang manalagna sa hari sa mga pulong sa Dios, aron sa pagsakwat sa sungay. Ug ang Dios mihatag kang Heman napulo ug upat ka anak nga lalake ug totolo ka anak nga babaye. 6Kining tanan diha sa ilalum sa mga kamot sa ilang amahan alang sa awit sa sulod sa balay ni Jehova, uban sa mga piyangpiyang, mga tulonggon nga kinuldasan, ug mga alpa alang sa pag-alagad sa balay sa Dios; si Asaph, si Jeduthun, ug si Heman nga diha sa ilalum sa sugo sa hari. 7Ug ang gidaghanon nila, uban sa ilang mga kaigsoonan nga giton-an sa pag-awit kang Jehova, bisan ang tanan nga mga batid, duha ka gatus kawaloan ug walo. 8Ug sila nanagpapalad alang sa ilang mga katungdanan, ang tanan managsama, ang gagmay ingon man sa dagku, ang magtutudlo ingon man ang mga tinon-an. 9Karon ang unang kapalaran migula ngadto kang Asaph ngadto kang Jose: ang ikaduha ngadto kang Gedalias; siya ug ang iyang mga kaigsoonan ug mga anak nga lalake, napulo ug duha. 10Ang ikatolo, ngadto kang Zachur, ngadto sa iyang mga anak nga lalake ug mga kaigsoonan, napulo ug duha; 11Ang ikaupat ngadto kang Isri, sa iyang mga anak nga lalake ug ang iyang mga kaigsoonan, napulo ug duha; 12Ang ikalima ngadto kang Netanias, sa iyang mga anak nga lalake ug sa iyang mga kaigsoonan, napulo ug duha: 13Ang ikaunom ngadto kang Buccia, sa iyang mga anak nga lalake ug sa iyang mga kaigsoonan, napulo ug duha: 14Ang ikapito ngadto kang Jesarela, sa iyang mga anak nga lalake ug sa iyang mga kaigsoonan, napulo ug duha: 15Ang ikawalo ngadto kang Jesahias, sa iyang mga anak nga lalake sa iyang mga kaigsoonan, napulo ug duha: 16Ang ikasiyam ngadto kang Mathanias, sa iyang mga anak nga lalake ug sa iyang mga kaigsoonan, napulo ug duha: 17Ang ikapulo ngadto kang Simi, sa iyang mga anak nga lalake ug sa mga kaigsoonan, napulo ug duha: 18Ang ikanapulo ug usa ngadto kang Azareel, sa iyang mga anak nga lalake ug sa iyang mga kaigsoonan, napulo ug duha: 19Ang ikanapulo ug duha ngadto kang Hasabias, sa iyang mga anak nga lalake ug sa iyang mga kaigsoonan, napulo ug duha: 20Sa ikanapulo ug tolo, si Subael, sa iyang mga anak nga lalake ug sa iyang mga kaigsoonan, napulo ug duha: 21Sa ikanapulo ug upat, si Mathithias, sa iyang mga anak nga lalake ug sa iyang mga kaigsoonan, napulo ug duha: 22Sa ikanapulo ug lima ngadto kang Jerimoth, sa iyang mga anak nga lalake ug sa iyang mga kaigsoonan, napulo ug duha: 23Sa ikanapulo ug unom ngadto kang Ananias, sa iyang mga anak nga lalake ug sa iyang mga kaigsoonan, napulo ug duha: 24Sa ikanapulo ug pito ngadto kang Josbecasa, sa iyang mga anak nga lalake ug sa iyang mga kaigsoonan, napulo ug duha: 25Sa ikanapulo ug walo ngadto kang Hanani, sa iyang mga anak nga lalake ug sa iyang mga kaigsoonan, napulo ug duha: 26Sa ikanapulo ug siyam ngadto kang Mallothi, sa iyang mga anak nga lalake ug sa iyang mga kaigsoonan, napulo ug duha: 27Sa ikakaluhaan ngadto kang Eliatha, sa iyang mga anak nga lalake ug sa iyang mga kaigsoonan, napulo ug duha: 28Sa ikakaluhaan ug usa, ngadto kang Othir, sa iyang mga anak nga lalake ug sa iyang mga kaigsoonan, napulo ug duha: 29Sa ikakaluhaan ug duha ngadto kang Gidalti, sa iyang mga anak nga lalake ug sa iyang mga kaigsoonan, napulo ug duha: 30Sa ikakaluhaan ug tolo ngadto kang Mahazioth, sa iyang mga anak nga lalake ug sa iyang mga kaigsoonan, napulo ug duha: 31Sa ikakaluhaan ug upat ngadto kang Rommanti-ezer, sa iyang mga anak nga lalake ug sa iyang mga kaigsoonan, napulo ug duha:


text:
Niini nga Simbahan walay mga langyaw ug walay sinalikway. Ang naa mao ang mga kaigsoonan.
Kadaghanan nato nakasulay nga naa sa sitwasyon nga bag-o alang nato, diin bation nato ang kalahi ug dili sigurado. Kini nga sitwasyon nahitabo sa among pamilya mga lima ka tuig nang milabay human si Presidente Thomas S. Monson mihatag sa calling kanako nga moserbisyo isip General Authority sa Simbahan. Tungod niini nga tawag kinahanglang mobiya ang among pamilya gikan sa matahum nga dapit nga among gipuy-an nga sobra na sa duha ka dekada. Ako ug ang akong asawa nahinumdom sa reaksyon sa among mga anak dihang nahibalo sila sa kausaban. Ang 16 anyos namong lalaki miingon, “Walay problema. Lakaw mo; pabilin ko!”
Dayon nakahukom siyang mokuyog namo ug matinud-anong gihangop ang bag-ong oportunidad sa iyang kinabuhi. Ang pagpuyo sa bag-ong palibut sulod sa pipila ka tuig usa ka makakat-on ug makalingaw nga kasinatian sa among pamilya, ilabi na sa mainitong pagdawat ug kamaayo sa mga Santos sa Ulahing mga Adlaw. Samtang namuyo mi sa lain-laing nasud, among nakita nga ang panaghiusa sa mga tawo sa Dios sa tibuok kalibutan usa ka butang nga tinuod ug anaa gayud.
Mibiyahe ko og daghang nasud tungod sa akong calling ug akong kahigayunan ang pag-preside sa daghang mga miting. Samtang magtan-aw ko sa lain-laing kongregasyon, kanunay kong makakita og mga miyembro nga nagrepresentar sa daghang nasud, pinulongan, ug kultura. Usa ka katingalahang aspeto sa atong dispensasyon sa ebanghelyo mao ang wala pag-limit niini sa geograpikal nga dapit o pundok sa mga nasud. Global kini ug universal. Nag-andam kini sa mahimayaong pagbalik sa Anak sa Dios pinaagi sa pagpundok “sa iyang mga anak gikan sa upat ka suok sa yuta.”1
Bisan nagkadaghan ang lain-laing miyembro sa Simbahan, ang sagradong panulundon nagpatigbabaw sa atong panagkalahi-lahi. Isip mga miyembro sa Simbahan, gidawat kita sa balay sa Israel. Nahimo kitang mga igsoon, parehong manununod sa samang espirituhanong kaliwat. Misaad ang Dios kang Abraham nga “kay kutob sa modawat niini nga Ebanghelyo pagatawgon sunod sa [iyang] ngalan, ug pagaiphon nga [iyang] binhi, ug mobarug ug mopanalangin [kaniya], ingon nga ilang amahan.”2
Ang saad gihimo ngadto sa tanan kinsa nahimong miyembro sa Simbahan: “Kamo dili na mga langyaw ug dumuloong, kondili mga katagilungsod sa mga balaan, ug sa panimalay sa Dios.”3
Ang pulong nga langyaw naggikan sa Latin nga pulong nga extraneus, buot pasabut “sa gawas” o “gikan sa gawas.” Sa kinatibuk-an, nagpasabut kini adtong mga “taga-gawas” sa lain-laing rason, sa kagikan man, kultura, opinyon, o relihiyon. Isip mga disipulo ni Jesukristo kinsa naningkamot nga maania sa kalibutan apan dili kalibutanon, usahay mobati kita nga walay labut. Kita, nahibalo nga sarado ang mga pultahan sa oportunidad alang niadtong giisip nga mga lahi.
Sukad kaniadto ang mga tawo sa Dios gisugo sa pag-amuma sa tanang tawo kinsa mga langyaw o makita nga lahi. Sa karaang panahon ang usa ka langyaw nga makadawat og kaayohan sa pag-abi-abi mao ang biyuda o usa ka ilo. Sama nila, ang langyaw anaa sa kahimtang sa kawalay panalipod, ug nag-agad lamang siya sa panalipod nga iyang madawat gikan sa lokal nga pundok. Ang mga tawo sa Israel nakadawat og piho nga mga instruksyon bahin niini: “Ang dumuloong nga nagapuyo uban kaninyo pagahimoon ninyo ingon sa molupyo sa taliwala ninyo, ug higugmaon mo siya ingon sa imong kaugalingon; kay naglumalangyaw kamo sa yuta sa Ehipto.”4
Atol sa mortal Niya nga pangalagad, si Jesus mao ang ehemplo sa tawo nga miadto nga lapas pa sa yanong obligasyon sa kamaabi-abihon ug kamauyonon. Kadtong wala dawata sa katilingban, kadtong sinalikway ug giisip nga mahugaw adtong nagtuo nga sila mas matarung, gihatagan sa Iyang kalooy ug pagtahud. Nadawat nila ang pareho nga bahin sa Iyang pagtulun-an ug pangalagad.
Sama pananglit, ang Manluluwas misukwahi sa naestablisar nga kostumbre sa Iyang panahon nakig-istorya Siya sa babayeng Samarianhon, nangayo niya si Jesus og tubig. Nakigsalo Siya sa mga maniningil sa buhis. Wala siya magpanuko sa pagduol sa sanglahon, sa paghikap ug pag-ayo kaniya. Nakadayeg sa pagtuo sa Romanong senturyon, miingon Siya sa pundok, “Sa pagkatinuod ako magaingon kaninyo nga bisan sa Israel wala pa akoy nakitang pagsalig nga sama niini.”5
Mihangyo si Jesus kanato sa pagsunod sa balaod sa hingpit nga gugma, nga para sa tanan ug bug-os nga gasa. Miingon Siya:
“Kay kon mao ray inyong higugmaon ang mga nahigugma kaninyo, unsa may balus nga madawat ninyo? dili ba ang maniningil sa buhis nagabuhat man sa ingon?
“Ug kon mao ray inyong yukboan ang inyong mga kaigsoonan, unsa may inyong nahimo nga labaw pa kay sa uban? dili ba ang mga Hentil nagabuhat man sa ingon?
“Busa kamo kinahanglan magmahingpit ingon nga hingpit ang inyong Amahan nga langitnon.”6
Niini nga Simbahan walay mga langyaw ug walay sinalikway. Ang naa mao ang mga kaigsoonan. Ang naa natong kahibalo sa usa ka Mahangturong Amahan nakatabang natong mas masensitibo sa pag-igsoonay nga kinahanglang maanaa sa tanang lalaki ug babaye dinhi sa kalibutan.
Ang linya gikan sa nobela nga Les misérables naghulagway unsaon sa mga priesthood sa pagtagad ang mga tawo nga giingong mga langyaw. Si Jean Valjean bag-o lang nakagawas sa prisohan. Naluya sa taas nga biyahe ug himatyon sa kagutom ug kauhaw, miabut siya sa gamayng lungsod nangita og dapit aron makakaon ug katulgan sa gabii. Dihang gibalita ang iyang pag-abut, ang tanang nanagpuyo didto nanarado kay dili siya pasudlon. Dili ang hotel, dili ang balay abanganan, gani ang prisohan dili mopasulod kaniya. Gisalikway siya, gipalayas. Sa katapusan, nahutdan sa kusog, nakuyapan siya sa may pultahan sa obispo sa lungsod.
Ang buotang alagad nahibalo gayud sa kaagi ni Valjean, apan iyang gipasulod ang bugoy sa iyang balay uban sa manggiloy-ong mga pulong:
“‘Dili kini akong balay; balay kini ni Jesukristo. Kini nga pultahan dili mosukna sa mga mosulod kon ilado ba siya, apan kon siya nagsubo ba. Nag-antus ka, gigutom ug giuhaw; dali dayon. … Kinahanglanon pa ba nga makaila kanimo? Hinoon, sa dili ka pa mosulti [sa imong ngalan], duna na koy nahibaloan.’
Si “[Valjean] mibuka sa iyang mga mata sa katingala.
“‘Tinuod? Nakaila ka kinsa ko?’
“‘Oo,’ mitubag ang Obispo, ‘ginganlan ka og akong igsoon.’”7
Sa atong Simbahan ang atong ward ug atong mga korum dili atoa. Iya kini ni Jesukristo. Bisan kinsay mosulod sa atong meetinghouse kinahanglang mobati nga komportable. Ang pag-abiabi sa tanan importante kaayo. Ang kalibutan nga atong gipuy-an nag-atubang og dakong kasamok. Tungod sa nagkadaghang sakyanan, kapaspas sa komunikasyon, ug globalisasyon sa ekonomiya, ang kalibutan nahimong dako nga balangay diin nanag-abut ang mga tawo ug kanasuran, nagtinawagay ug nagkinontakay nga sukad wala mahitabo.
Kining dako, tibuok kalibutang kausaban giplano sa Makagagahum nga Dios. Ang panagpundok sa Iyang pinili gikan sa upat ka suok sa yuta wala lang manghitabo pinaagi sa pagpadala og mga misyonaryo sa lagyong nasud apan sa pagpangabut sa mga tawo gikan sa ubang dapit ngadto sa atong mga siyudad ug kasilinganan. Daghan, sa walay kahibalo, gigiyahan sa Ginoo sa mga dapit diin ilang madungog ang ebanghelyo ug moapil sa Iyang panon.
Posible nga ang sunod nga tawo nga makabig sa ebanghelyo sa inyong ward ang tawo nga wala pa ninyo ikauban o ikahigala ug ikaila. Inyo kining makita pinaagi sa iyang panagway, pinulongan, sininaan, o kolor sa panit. Tingali nagdako kining tawhana sa laing relihiyon, may lahi nga mga kaagi o lahi nga estilo sa kinabuhi.
Ang pag-abiabi usa ka importanting responsibilidad sa priesthood. Ang mga korum sa Aaronic ug Melchizedek Priesthood kinahanglang makigtambayayong sa mga sister ubos sa direksyon sa bishop sa pagsiguro nga ang matag tawo naabi-abi uban sa gugma ug kamabination. Ang mga home ug visiting teachers magmabinantayon sa pagsiguro nga walay makalimtan o dili matagad.
Kinahanglan kitang magtambayayong sa pagtukod og espirituhanong paghiusa sa atong ward ug branch. Usa ka ehemplo sa hingpit nga paghiusa anaa sa mga tawo sa Dios human sa pagbisita ni Kristo sa Amerika. Giingon sa rekord nga wala nay “mga Lamanite, ni bisan unsa nga matang sa pundok sa mga katawhan; apan sila nagkahiusa, mga anak ni Kristo, ug manununod sa gingharian sa Dios.”8
Ang paghiusa dili makab-ot sa pagbaliwala ug sa dili pagtagad sa mga miyembro nga ingon og lahi o huyang ug makig-uban lang sa mga tawo nga sama kanato. Sa sukwahi niini, ang paghiusa maangkon pinaagi sa pag-abiabi ug pag-alagad sa mga bag-o o sa dunay espesyal nga panginahanglan. Kini nga mga miyembro panalangin sa Simbahan ug naghatag natog oportunidad nga makaalagad sa atong mga silingan ug mohinlo sa atong kasingkasing.
Busa, mga igsoon, atong katungdanan ang pagtabang niadtong moabut sa mga pultahan sa inyong mga Simbahan. Abi-abiha sila uban sa pasalamat ug sa walay pagpihig. Kon ang mga tawo nga wala ninyo mailhi mosulod sa inyong mga miting, himamata sila ug patapara sila ninyo sa paglingkod. Palihug buhata ang unang lakang aron mobati sila nga gi-abiabi ug gihigugma, kay sa maghulat nga sila ang moduol.
Kon masugdan ninyo ang pag-abiabi, pangitag paagi nga mapadayon ang inyong pag-alagad nila. Nakadungog ko og usa ka ward diin, human sa bunyag sa duha ka bungol nga sisters, duha ka talagsaong sister sa Relief Society mihukom nga magtuon og sign language aron mas ikasabut nila kining bag-ong mga kinabig. Pagkaanindot nga ehemplo sa gugma alang sa isigka-igsoon sa ebanghelyo!
Ako mosaksi nga walay langyaw sa atong Langitnong Amahan. Walay usa ka kalag nga dili bililhon alang Kaniya. Uban ni Pedro, akong ipamatuod nga ang “Dios wala diay pinalabi sa mga tawo: hinonoa nga sa matag usa ka nasud, iyang pagakahimut-an ang bisan kinsa nga magakahadlok kaniya ug magabuhat sa matarung.”9
Akong iampo nga kon ang Ginoo mopundok sa Iyang mga karnero sa katapusang adlaw, moingon Siya sa matag usa kanato, “nadumuloong ako ug gihinangop ninyo ang pagpasaka kanako.”
Unya moingon kita Kaniya, “Kanus-a ba kami makakita kanimo nga nadumuloong, ug amo ikawng gipasaka?”
Ug Siya motubag kanato, “Sa pagkatinuod, magaingon ako kaninyo, nga maingon nga gibuhat ninyo kini ngadto sa usa sa mga labing gagmay niining akong mga igsoon, gibuhat usab ninyo kini kanako.”10
Sa pangalan ni Jesukristo, amen.
Mostrar las referencias
-
1. 1 Nephi 22:25.
-
2. Abraham 2:10; empasis gidugang.
-
-
4. Levitico 19:34.
-
5. Mateo 8:10; tan-awa usab sa Mateo 8:2–3; Marcos 1:40–42; 2:15; Juan 4:7–9.
-
6. Mateo 5:46–48.
-
7. Victor Hugo, Les misérables, trans. Isabel F. Hapgood, 5 vols. (1887), 1:73.
-
8. 4 Nephi 1:17.
-
-
10. Mateo 25:35, 38, 40.
Sitio web oficial de La Iglesia de Jesucristo de los Santos de los Últimos Días
© 2015 Intellectual Reserve, Inc. Todos los derechos reservados


text: 1Ang Dios nagatindog sa katilingban sa Dios; Sa taliwala sa mga dios nagahukom siya. 2Hangtud anus-a ba magahukom kamo nga walay katul-id, Ug palabihon ang pagkatawo sa mga dautan? (Selah) 3Labani ang kabus ug ang mga ilo: Buhata ang justicia sa mga sinakit ug sa makalolooy. 4Tabangan mo ang mga kabus ug ang mga hangul: Luwasa sila gikan sa mga kamot sa dautan. 5Sila wala manghibalo, ni makasabut sila; Magalakaw sila ngadto ug nganhi sa kangitngitan: Ang tanang mga patukoranan sa yuta nangauyog. 6Ako miingon: Kamo mao ang mga dios, Ug kamong tanan mga anak sa Hataas Uyamut. 7Apan bisan pa niini kamo mangamatay sama sa mga tawo, Ug mangapukan sama sa usa sa mga principe. 8Tumindog ka, Oh Dios, hukmi ang yuta; Kay ikaw magapanunod sa tanang mga nasud.


text:
Mogamit kita og cookies ug third parties para malipay kamo sa atong website ug
ipakita ang custom consent base sa inyong interes,nga gihulagway sa among Privacy Policy. Mahimo ninyong usbon
ang inyong cookie settings bisan unsang orasa. Sa padayon nga paggamit sa site
uyon kamong mogamit sa among cookies. Para ma-set ang inyong cookie preferences,
palihug gamita ang among
Cookie
Consent Tool.x
Samtang ang among mga kaagi ug mga kasinatian managlahi, kami managsama nga adunay hugot nga pasalig kang Jesukristo, sa usag usa, ug sa among mga silingan. Tan-awa kini nga mga istorya kabahin sa pagtuo sa inadlaw nga pagpakabuhi sa Mormons. Mahimo sab kang makighimamat sa Mormons dinhi .
Ang
among hugot nga pagtuo nag-impluwensya sa hapit tanang aspeto sa among kinabuhi. Labaw kay
sa yano lang nga pagtuo kang Jesukristo, naningkamot kami sa pagdala sa Iyang mga
pagtulun-an sa panimalay, sa trabaho ug sa atong komunidad. Aniay pipila ka kultural nga mga
prayoridad nga gihuptan sa mga miyembro sa Simbahan sa tibuok kalibutan.
Kitang tanan espiritu nga mga anak sa usa ka mapinanggaong Langitnong Amahan kinsa mipadala kanato dinhi sa yuta aron magkat-on ug molambo sa mortal nga kahimtang. Isip Mormons, mga sumusunod kami ni Jesukristo. Nagpakabuhi kami sa pagserbisyo Kaniya ug sa pagtudlo sa Iyang mahangturon nga plano alang sa matag usa kanato.
Salamat sa paghangyo nga mobisita ang mga misyonaryo sa Ang Simbahan ni Jesukristo sa mga Santos sa Ulahing mga Adlaw. Kontakon ka nila sa dili madugay.
Pangayo og Basahon ni Mormon
Salamat sa pagpangayo og Basahon ni Mormon gikan sa Ang Simbahan ni Jesukristo sa mga Santos sa Ulahing mga Adlaw. Kontakon ka sa mga misyonaryo sa dili madugay.
Salamat sa pagpangayo og Balaan nga Biblia gikan sa Ang Simbahan ni Jesukristo sa mga Santos sa Ulahing mga Adlaw. Kontakon ka sa mga misyonaryo sa dili madugay.
Pag-alagad sa Uban
Kitang Tanan Makaalagad
Si Jesukristo miingon “Walay bisan kinsa nga may gugma nga labaw pa niini, nga ang usa ka tawo magahalad sa iyang kinabuhi sa pagpakamatay alang sa iyang mga higala” (Juan 15:13). Wala kini magpasabut nga kinahanglang kita magpakamatay aron sa pagpakita sa atong gugma alang sa atong mga higala. Atong gitugyan ang atong mga kinabuhi kada higayon nga atong unahon ang panginahanglan sa uban sa dili pa ang atoa. (Ug ang “mga higala” nga gihisgutan sa kasulatan sa ibabaw mahimong sabton nga ang tanan nga atong ikahimamat, tungod kay si Jesus misugo usab kanato sa “paghigugmaay sa usag usa.”)
Atong ihalad ang atong mga kinabuhi pinaagi sa pag-alagad. Ang mga miyembro sa Simbahan adunay daghang mga oportunidad sa pag-alagad. Makahimo kita og gamay nga buhat sa kalooy alang sa atong mga silingan, moapil sa pag-alagad sa komunidad, motuman sa mga responsibilidad diha sa atong lokal nga mga kongregasyon o mohatag og dinagko nga kontribusyon sa humanitarian nga paningkamot sa Simbahan. Kini nga mga aksyon, madako o magamay, makapabati nato og kalipay nga makonektar sa atong mga kaigsoonan ug magpahinumdom nato nga ang Dios sa kasagaran mohimo nato isip tubag sa mga pag-ampo sa uban.
Ang Katuyoan sa Pag-alagad
Usa ka silingan nga magtiayon mitabang sa dihang ilang nakita ang usa ka inahan nga walay bana nga mibalhin ngadto sa gamay nga balay sa tupad. Nahurot ang ilang tibuok Sabado sa pag-alsa og karton, paglimpyo sa salog ug paglingaw sa duha ka gagmay mga anak sa babaye. Sa dihang nahuman na ang trabahoon, ang inahan miimbitar sa iyang bag-ong mga silingan sa panihapon sa misunod nga semana aron sa pagpakita sa iyang pagpasalamat. Sa sinugdanan mibalibad sila tungod kay klaro kaayo nga naglisud siya, apan namugos siya uban sa mga luha nga migawas sa iyang mga mata. Ang magtiayon nakaamgo nga ang pagdawat sa iyang kaayo makapalambo sa panaghigalaay ug pagtahud kay sa ilang tinud-anay nga maayong pamatasan.
Ang Simbahan ni Jesukristo sa mga Santos sa Ulahing mga Adlaw nagtudlo nga tungod kay ang tanan nga atong naangkon nagagikan sa Dios, kinahanglan nga andam kitang mopakigbahin niining tanan—gikan sa atong mga kabtangan ug kwarta ngadto sa atong panahon ug mga talento—aron sa pagtabang sa uban nga nanginahanglan (Ug importante nga hinumduman nga kitang tanan nanginahanglan). Kon kita moalagad sa uban gipahinumduman kita nga walay bisan unsa niining kinabuhia ang molungtad sama sa talikala nga atong nahimo sa ubang mga tawo, ug walay laing mas maayo nga paagi sa pagkonektar sa atong mga kaugalingon ngadto sa uban kay sa pagtambayayong alang sa atong hiniusang kaayohan. Si Spencer W. Kimball, kanhi propeta, mipasabut: “Ang Dios nagpakabana kanato, ug Iya kitang pagabantayan. Apan sa kasagaran pinaagi kini sa laing tawo nga iyang tubagon ang atong mga panginahanglan” (“The Abundant Life,” Tambuli , Hun 1979, 3). Ang Dios adunay gahum sa paghimo Mismo sa Iyang buhat, apan Siya motugot nato sa pagtabang tungod sa pinakanindot nga pagbati nga atong mabati kon kita moalagad.
Sa Unsa nga Paagi Kita Makaalagad
Paghunahuna og usa ka tawo kinsa ingon og hingpit nga makabarug sa kaugalingon—usa ka tawo kinsa adunay maayong trabaho, dunay nindot nga balay ug malipayon sa kinatibuk-an. Makahatag ba gihapon kita og pag-alagad niini nga tawo? Kinahanglan ba, ingon og sila wala na magkinahanglan og tabang? Ang ebanghelyo ni Jesukristo nagtudlo nato nga ang tanan makabenepisyo sa pag-alagad ug maalagaran sa uban. Ang pag-alagad dili lamang mahitungod sa paghatag sa panginahanglan apan mahitungod usab kini sa pagpakita og gugma sa atong mga kaigsoonan.
Ang usa ka tawo lisud kaayong motawag sa iyang kaugalingon nga usa ka Kristiyano nga walay pagbati og tumang obligasyon ug tinguha sa pagserbisyo sa iyang isigka tawo. Si Jesukristo mitudlo nato sa “paghigugma sa usag usa” samtang dinhi pa Siya sa yuta, ug miingon usab siya, “Ang tanang tawo makaila nga kamo mga tinun-an ko pinaagi niini, kon kamo maghigugmaay ang usa sa usa” (Juan 13:35). Ang paagi sa pagpakita og gugma alang sa Dios mao ang pag-alagad sa usag usa. Swerte, ang lain-lain mga paagi nga kita makasagubang sa kabudlay sa uban walay kinutuban. Hunahunaa ang tanang pinansyal, emosyonal, pisikal ug espiritwal nga tabang nga atong ikahatag sa uban. Hunahunaa ang imong kaugalingong mga talento. Tingali maayo ka sa mga numero, ikaw mamugnaon kaayo, dili ka dali nga masuko—bisan unsa. Hunahunaa unsa ang mga kahulugan niadto nga mga talento kon imong ipakigbahin sa uban kinsa nagkinahanglan sa imong piho nga matang sa eksperto. Bisan ang gamay nga butang nga atong gihimo, sama sa pagtabang sa usa ka tawo sa ilang tanaman o pag-abli og pultahan, makapasayon og gamay sa kinabuhi alang nila. Ang usa ka tawo dili kinahanglan nga motan-aw og layo aron sa pagpangita og mga oportunidad sa pagdonar sa ilang panahon ug kusog. Ang nakaanindot sa pagsunod sa ehemplo ni Kristo mao nga dili ta kinahanglan motimbang-timbang kinsa, kanus-a o unsaon nato pag-alagad, molihok lamang ta. Ang pag-alagad mahimong planohon o himoon dayon, alang sa tawo nga atong nailhan o sa usa ka dumuduong. Ang Kristohanong pag-alagad dili magtinguha og pahalipay, dili modawat og ganti ug naaghat pinaagi sa gugma.
Mga Oportunidad sa Pag-alagad
Ang Simbahan ni Jesukristo sa mga Santos sa Ulahing mga Adlaw nagdumala og daghang mga sentro sa home storage, mga cannary, ug mga pasilidad sa pagproseso nga nagtanyag og lain-laing mga oportunidad sa pagboluntaryo ug pag-alagad.
Ang United Way usa ka tibuok kalibutan nga network nga nagtinguha sa kaayohan sa tanan, ug nagmugna og mga oportunidad alang sa usa ka mas maayo nga kinabuhi alang sa tanan, pinaagi sa pag-focus sa tulo ka key building blocks sa edukasyon, kinitaan ug panglawas. PAGPUYO NGA NAGKAHIUSA usa ka tawag sa paglihok alang sa tanan nga mahimong kabahin sa kausaban. Alang sa mga oportunidad sa pag-alagad ug pagboluntaryo nga gihatag sa The United Way sa imong dapit, palihug adto sa:
Dugang sa domestic disaster relief, ang American Red Cross nagtanyag og compassionate services sa lima ka laing mga dapit: pag-alagad sa komunidad nga makatabang sa timawa; pagsuporta ug paghupay sa mga sakop sa militar ug sa ilang mga pamilya; ang pagkolekta, pagproseso ug pag-apud-apod sa makaluwas sa kinabuhi nga dugo ug mga produkto sa dugo; mga programa sa edukasyon nga nag-awhag og panglawas ug kahilwasan; ug mga programa sa internasyonal nga kahupayan ug kalamboan. Alang sa mga oportunidad sa pagboluntaryo nga gihatag sa American Red Cross sa imong dapit, palihug adto sa:
Nangita ka ba og mga paagi nga makatabang sa imong komunidad? All for Good makapayano sa pagpangita ug pagpakigbahin sa mga kalihokan sa pagboluntaryo uban sa mga higala ug pamilya. Nadasig sa panawagan sa Presidente sa Estados Unidos sa pagpaapil sa daghang mga Amerikano sa pag-alagad, grupo sa mga indibidwal gikan sa mga sektor sa teknolohiya, marketing, ug sa publiko nag-abut aron sa paghimo og open source application nga makatugot nimo sa pagpangita ug pagpakigbahin og mga boluntaryong mga kalihokan. Sa pagpangita og mga oportunidad sa pag-alagad ug pagboluntaryo sa imong dapit, palihug adto sa:
Si Jesukristo Mao ang Hingpit nga Ehemplo sa Pag-alagad
Human sa Iyang katapusang panihapon dinhi sa kalibutan, si Jesukristo milingkod uban sa Iyang mga disipulo, nga nakahibalo nga hapit na kuhaon ang Iyang mortal nga kinabuhi. Nasayud Siya nga mag-antus Siya alang sa mga sala sa kalibutan. Nasayud Siya nga usa sa Iyang mga apostoles mobudhi Kaniya ngadto sa manggugubot nga panon nga molansang Kaniya. Bisan og Siya mibati sa kalisud niining tanang bug-at nga mga hunahuna, si Jesukristo mapainubsanong miluhod ug mihugas sa mga tiil sa Iyang mga disipulo sa wala pa Niya sila biyai. Ang Anak sa Dios, kinsa nagpuyo og hingpit nga kinabuhi, adunay gahum sa pag-ayo sa masakiton ug pagbanhaw sa mga patay, ug sa pag-usab sa tubig ngadto sa bino, mihimo niining yano ug mapaubsanong buhat sa pag-alagad. Walay usa nga mas gamhanan o mas takus sa debosyon nga sukad nagpuyo, gawas Niya nga miluhod ug milimpyo sa mga tiil sa Iyang mga disipulo. Ang Manluluwas naghatag sa hingpit nga ehemplo sa pag-alagad. Ang kada minuto sa Iyang pangalagad dinhi sa kalibutan gigahin sa pag-alagad sa Iyang isig ka tawo.
Gipakaon Niya ang gigutom. Giayo Niya ang mga masakiton. Gipanalanginan Niya kadtong nanginahanglan. Nag-alagad Siya pinaagi sa pagtudlo. Bisan isip usa ka dose anyos nga batang lalaki, siya “anha na sa balay sa [Iyang] amahan” (Lucas 2:49). Tingali lisud ang pagpaningkamot sa pagsunod sa hingpit nga ehemplo ni Kristo sa pag-alagad, apan kita makahinumdom nga bisan ang atong pinakagamay nga mga aksyon nagpakita sa atong determinasyon nga mahimong sama Kaniya. Kon kita mobisita sa masakiton o sa masulub-on, mahisama na kita ni Jesus. Kon kita motabang sa atong mga silingan sa pag-ayo sa ilang atup, kon mohatag kita og pagkaon ngadto sa usa ka tawo nga nagkinahanglan niini, kon kita modonar ngadto sa disaster relief, kon kita mopasaylo niadtong nakasilo nato, nag-alagad kita sama sa Iyang pag-alagad. Ang pag-alagad sama ni Jesukristo adunay makalimpyo nga epekto kanato. Makatabang kini nato nga makasabut sa ideya nga ang atong panahon, mga talento ug mga kabtangan dili lang atoa.
Pag-alagad sa Simbahan
Ang tanang trabaho nga gihimo sa pagdumala sa lokal nga mga kongregasyon sa Ang Simbahan ni Jesukristo sa mga Santos sa Ulahing mga Adlaw gihimo nga boluntaryo. Ang mga bishop ug ubang mga lider adunay laing propesyon ug wala magdawat og sweldo alang sa ilang pag-alagad sa Simbahan. Ang kada miyembro sa Simbahan gihatagan sa kahigayunan sa pag-alagad diha sa iyang kongregasyon usab. Ang Mormons (mga miyembro sa Simbahan) mosalmot pinaagi sa pag-organisar og mga kalihokan alang sa mga grupo sa batan-ong mga lalaki ug mga babaye, pagtudlo sa mga leksyon sa Sunday School ngadto sa mga bata ug mga hamtong, pagdumala sa musika sa Simbahan, paglimpyo sa chapel, pagtrabaho diha sa librarya, ug daghan pang laing mga paagi. Sa gawas sa lokal nga kongregasyon, ang uban gitawag sa pagtrabaho sa mga templo, ang uban sa pagtabang sa mga tawo sa pagpangita og trabaho, ang uban sa pag-alagad og misyon, ug uban pa. Ang mga miyembro “tawagon” ngadto sa mga bahin sa pag-alagad sa ilang lokal nga mga lider, apan sila makapili kon gusto ba sila o dili o makadawat niini. Ang pag-alagad sa Simbahan wala himoa aron mapahalipayan o tungod kay katungdan kini, apan usab tungod kay ang mga miyembro gustong mopalambo niadtong anaa sa ilang palibut ug mohatag og balik sa pipila ka panahon ug mga talento nga gipanalangin sa Ginoo kanila.
Mga Paningkamot sa Simbahan
Agig dugang sa gagmay, personal nga mga buhat sa pag-alagad, ang mga miyembro sa Ang Simbahan ni Jesukristo sa mga Santos sa Ulahing mga Adlaw mohatag og dinagko, organisado nga tabang ngadto sa mga dapit nga nanginahanglan. Ang Simbahan nakadonar og labaw sa $1 bilyon nga cash ug materyal ngadto sa 167 ka lain-laing mga nasud nga nagkinahanglan og humanitarian nga tabang sukad magsugod kini niadtong 1985. Mipadala kini og mga tolda, mga tarp, mga diaper ug ubang mga suplay ngadto sa mga dapit sa Chile nga naigo sa Pebrero 2010 nga linog, ug duha ka eroplano nga labaw sa 80,000 ka libra sa pagkaon ug emerhensya nga mga kapanguhaan ngadto sa Haiti niadtong Enero 2010. Ang lokal, nasyonal ug internasyonal nga organisasyon sa simbahan nakapahimo sa dali nga pagpahigayon sa tabang aron nga ang pagkaon, mga suplay ug mga trabahante moabut kon kini labing gikinahanglan.


text:
Thursday, April 30, 2009
Cheap Professional Web Hosting Services
2 comments :
- tsang said...
-
Paspasa nka update sa gwafa oi, gitapulan ko gahapon wala ko katunga ug drop ug bloghop. nyaakong jakoy sd perting samokana dayon ug kitoyang kamot mohikap sa keyboard daghn matuplokan, maong yabag pa ang computer. Wala ko ka post ako usa ka opps gi reserve ang ni mala ang akong nagmantika nga utok heheheheeh. Maayo ky okay na imu pamati dha, bisita rako dri imu mansion gwafs. take care and see yah around
- May 1, 2009 at 7:03 AM
- Tita Beng said...
-
Hi Dhemz! Quick visit lang ako sa 'yo dito ha?
- May 3, 2009 at 9:09 PM


text:
Ang Tawag Lyrics(Visayan Church Song)
I
Ang tawag sa atong Ginoo, tubagon unta sa pagtuo
Maninguha kita nga malaumon, ang Ginoo makagagahum.
Ang tawag larawan sa gugma, mao’y hagit sa tagsa-tagsa.
Gitawag ka sa pag-alagad sa tiunay mong paghalad
Chorus:
Pagkadaghan sa anihunon, pagkanihit sa mangangani karon.
Hatagan unta kita sa Ginoo, ug daghang mamumuo.
II
Ug sangpiton ta si Maria, inahan nato sa kanunay.
Maghiusa kita uban kaniya; magmalig-on kita sa gugma.
Kay ania man sa kamut ta ang paglaum sa tagsa-tagsa.
Gitawag ta sa pag-alagad, sa tiunay tang paghalad.
(Repeat Chorus)


text:
Dakbayan sa Isabela
Ang Dakbayan sa Isabela usa ka ikalimang klase nga dakbayan sa lalawigan sa Basilan sa Pilipinas. Kini mao ang kapital nga dakbayan sa Basilan. Ang dakbayan nahimutang sa kinaamihanang baybayon sa Basilan. Labang sa Strait sa Basilan sa amihanan mao ang Dakbayan sa Zamboanga. Sumala sa census ni acting 2010, dunay 97,857 katawo. Ang gitudlo nga kodigo postal mao ang 7300.
Bisan kon ang pulong lalawigan sa Basilan lakip sa Awtonomong Rehiyon sa Muslim Mindanao, ang Dakbayan sa Isabela mismo dili sakop sa maong rehiyon apan nalakip sa rehiyon sa Zamboanga Peninsula.
Ang Dakbayan sa Isabela, sama sa ubang bahin sa lalawigan sa Basilan, mao ang dapit sa kinagrabehang panagkombate taliwala sa mga sundalo sa kagamhanan sa Pilipinas ug sa Abu Sayyaf, usa ka Islamikong separatistang pundok.
Mga barangay[usba | edit source]
Ang Dakbayan sa Isabela nabahin ngadto sa 45 ka mga barangay.


text:
Babaye giluba og gunting sa asawa sa sundalo human kini dudahing "kabit" sa bana niini human maabti diha sa panimalay sa managtiayon niadtong nakalabay'ng Sabado sa gabii diha sa Sitio Upper Matumbo barangay Pusok dakbayan sa Lapu-Lapu.
Sigun pa sa imbestigasyon ni PO3 William Homoc sa Homicide Section sa Lapu-Lapu Police nadunggaban og gunting sa walang bahin sa tiyan ug walang bukton ang biktimang si Sheila Lazaro, 22, minyo ug molupyo sa Sitio Seaweeds barangay Pusok sa naasoy'ng dakbayan.
Dali usab nga nakaikyas ug gipangita karon sa kapolisan ang suspek nga si Rollyn, asawa ni Sgt. Arvin (apelyido gipugngan samtang padayon pa ang imbestigasyon) nga gikatahong sakop sa Philippine Air Force ug molupyo sa nahisgutang lugar.
Base sa imbestigasyon sa kapolisan naabtan ni Rollyn si Sheila ug iyang bana nga si Arvin diha sa ilang balay pasado alas 11 sa gabii, maong sa kalagot niya milanit kini og gunting dayong dunggab ngadto sa babaye.
Wala hinuon mohatag og klarong pamahayag si Homoc kun unsang sirkumstansyaha pagkasakop ni Rollyn sa iyang bana ug sa biktima apan miangkon si Homoc nga mitumaw sa iyang imbestigasyon gipasanginlang uyab sa biktima ang bana sa suspetsado .
Dali usab nga nadala ang biktima sa Mactan Doctors Hospital samtang nakaikyas ang suspek diha sa maong lugar una pa moabot ang mga mirespondeng kapolisan.


text: 1Ug ang pulong ni Jehova midangat kanako, nga nagaingon: 2Anak sa tawo, panagna batok sa mga manalagna sa Israel nga nagpanagna, ug umingon ka niadtong nanagpanagna gikan sa ilang kaugalingong mga kasingkasing: Pamati kamo sa pulong ni Jehova: 3Mao kini ang giingon sa Ginoong Jehova: Alaut ang mga buangbuang nga manalagna, nga nagasunod sa ilang kaugalingon nga espiritu, ug sila wala makakita sa bisan unsa! 4Oh Israel, ang imong mga manalagna nahimong ingon sa mga milo sa kamingawan nga dapit. 5Kamo wala makaadto sa mga buho, ni makatukod kamo sa kuta alang sa balay sa Israel, aron sa pagsukol sa gubat sa adlaw ni Jehova. 6Sila nakakita sa kabakakan ug bakakon nga pagtagna-tagna, nga nagaingon: Si Jehova nagaingon; apan si Jehova wala magpadala kanila: ug sila nagpalaum sa mga tawo nga ang pulong pagatumanon. 7Wala ba ikaw makakita sa bakak nga panan-awon ug wala ba kamo makapamulong sa bakakon nga pagtagnatagna, nga tungod niini kamo nagaingon: Si Jehova nagaingon; bisan pa wala ako magsulti? 8Busa mao kini ang giingon sa Ginoong Jehova: Tungod kay kamo nagsulti sa kabakakan, ug nakakita sa mga bakak, busa, ania karon, ako batok kaninyo, nagaingon ang Ginoong Jehova. 9Ug ang akong kamot mahimong batok sa mga manalagna nga nakakita sa mga panan-awon nga bakakon, ug nga nagatagna-tagna sa kabakakan: sila dili mahiuban sa pundok sa akong mga tawo, ni igasulat sila sa sinulat sa balay sa Israel, ni makasulod sila sa yuta sa Israel; ug kamo makaila nga ako mao si Jehova nga Ginoo. 10Tungod kay, bisan pa tungod kay ilang gilimbongan ang akong katawohan, nga nagaingon: Pakigdait; ug walay pakigdait; ug sa diha nga adunay magtukod sa usa ka kuta, ania karon, ang uban nagbulit niini sa minasa nga dili-pinagba: 11Ingnon mo sila nga nagbulit niini sa minasa nga dili-pinagba, nga kini matumpag: adunay magaawas nga ulan; ug kamo, Oh dagku nga mga ulan-nga-yelo mangahulog; ug ang makusog nga hangin magaguba niini? 12Ania karon, sa diha nga ang kuta matumba na, dili ba kini igaingon kaninyo: Hain ba ang bulit nga inyong gibulit niini? 13Busa mao kini ang giingon sa Ginoong Jehova: Gub-on ko kini bisan pa uban sa usa makusog nga hangin sa akong kapungot; ug moabut ang magaawas nga ulan sa akong kasuko, ug dagkung ulan-nga-yelo sa akong kapungot sa pag-ut-ut niini. 14Busa gun-obon ko ang kuta nga inyong gibulitan sa minasa nga dili-pinagba ug ihatud ko kana ngadto sa yuta, sa pagkaagi nga ang patukoranan niana igapadayag; ug kini mapukan, ug kamo pagaut-uton sa taliwala niini: ug kamo makaila nga ako mao si Jehova. 15Mao kini nga pagatumanon ko ang akong kaligutgut diha sa kuta, ug kanila nga nagbulit niini sa minasa nga dili-pinagba; ug ako moingon kaninyo: Ang kuta wala na, ingon man sila nga nagbulit niini; 16Nga mao ang mga manalagna sa Israel nga nanagna mahatungod sa Jerusalem, ug nga nakakita sa mga panan-awon sa pakigdait alang kaniya, ug diay walay pakigdait, nagaingon ang Ginoong Jehova. 17Ug ikaw, anak sa tawo, ipaatubang ang imong nawong batok sa mga anak nga babaye sa imong katawohan, nga nanagpanagna gikan sa ilang kaugalingon nga kasingkasing; ug managna ka batok kanila, 18Ug umingon ka: Mao kini ang giingon sa Ginoong Jehova: Alaut ang mga babaye nga nagtahi sa mga unlan ibabaw sa tanang mga siko, ug nagbuhat sa mga panyo alang sa ulo sa mga tawo sa tanang gidak-on aron sa pagpangayam sa mga kalag! Mangayam ba kamo sa mga kalag sa akong katawohan, ug magluwas nga buhi sa mga kalag alang sa inyong kaugalingon? 19Ug gipasipalahan ako ninyo sa taliwala sa akong katawohan tungod sa mga komkom sa cebada ug tungod sa mga tipik sa tinapay, aron sa pagpatay sa mga kalag nga dili takus mamatay, ug aron sa pagluwas nga buhi sa mga kalag nga dili angay mangabuhi, pinaagi sa inyong pagbakak sa akong katawohan nga nanagpatalinghug sa kabakakan. 20Tungod niana mao kini ang giingon sa Ginoong Jehova: Ania karon, ako batok sa inyong mga unlan, nga gigamit ninyo sa pagpangayam sa mga kalag aron sa pagpalupad kanila, ug laglagon ko sila gikan sa inyong mga bukton; ug ako magapagawas sa mga kalag bisan pa ang mga kalag nga inyong gipangayam aron sa pagpalupad kanila . 21Ang inyo usab nga mga panyo gision ko, ug luwason ko ang akong katawohan gikan sa inyong kamot, ug sila dili na maanha sa inyong kamot aron pagaayamon; ug kamo makaila nga ako mao si Jehova. 22Tungod kay pinaagi sa kabakakan ginapasubo ninyo ang kasingkasing sa matarung, nga kaniya wala ako magpasubo, ug nagpalig-on kamo sa mga kamot sa dautan, aron siya dili mobalik gikan sa dautan niyang dalan, ug maluwas nga buhi; 23Busa kamo dili na makakita pag-usab sa mga panan-awon nga bakakon, ni managna kamo sa mga pagtagna nga bakakon: ug luwason ko ang akong katawohan gikan sa inyong kamot; ug kamo makaila nga ako mao si Jehova.


text:
Pío I
Si Papa San Pío I usa ka Santo Papa sa Simbahang Romano Katoliko. Sumala sa Annuario Pontificio, siya milingkod gikan niadtong 142 o 146 ngadto sa 157 o 161.[1] Adunay uban nga nagtuo nga ang iyang papasiya midagan niadtong 140 hangto sa 154.
Gituhoan nga siya natawo sa Aquileia, sa amihanang Italya, ug "Rufinus" ang iyang amahan, kinsa gikan usab sa Aquileia sumala sa liber Pontificalis.[2] Giinngong si Pio ang nagtukod sa usa sa mga labing karaan nga simbahan sa Roma, ang Santa Pudenziana. Aunay miisip kaniya nga usa ka martir, gani gitala siya isip usa ka martir sa mga unang edisyon sa Breviary. Apan ang pagtuon nga maoy gigamit sa 1969 nga rebisyon sa Romano Katolikong kalendaryo sa mga santos miingon nga walay ebidensiya sa pagkamartir ni Papa Pio[3], ug wala usab siya itala isip martir sa Romanhong martirolohiya. [4]
Gitala sa Muratorianong Canon sa ikaduhang siglo,[5] ug sa Liberian Catalogue[6] nga siya maoy igsuon ni Hermas, ang nagsulat sa Ang Magbalantay sa Karnero ni Hermas. Ang nagsulat sa maong basahon miila sa iyang kaugalingon isip usa ka kanhi ulipon. Kini maoy sinugdan sa pipila ka ispekulasyon nga si Pio ug Hermas kanhi mga ulipon, apan gibuhian.
Ang piyesta ni Papa San Pio I pagasaulogon matag Hulyo 11.
Mga reperensya[usba | edit source]
- ↑ Annuario Pontificio (Libreria Editrice Vaticana, 2008 ISBN 978-88-209-8021-4), P. 8*
- ↑ Ed. Duchesne, I, 132.
- ↑ Calendarium Romanum (Libreria Editrice Vaticana, 1969), p. 129
- ↑ Martyrologium Romanum (Libreria Editrice Vaticana, 2001 ISBN 88-209-7210-7)
- ↑ Ed. Preuschen, Analecta, 1, Tubingen, 1910.
- ↑ Ed. Duchesne, Liber Pontificalis, I, 5.


text:
CEBU, Philippines - Wala madayon ang pagpasira sa Bureau of Internal Revenue (BIR)-7 sa lima ka mga branches sa Unitop dinhi sa Metro Cebu ug Tagbilaran City sa Bohol human mipahibawo ang tagdumala niini kagahapon sa ulohang buhatan sa BIR nga mobayad sila og P50 milyones isip pasiunang bayad sa ilang utang sa buhis nga P97 milyones.
Kagahapon sa buntag ang mga kadagkuan sa BIR mipatawag og media briefing aron bahinon ang mga sakop sa media sa pagkuyog sa mga team sa BIR nga maoy mosira sa lima ka branches sa Unitop kagahapon isip kabahin sa Oplan Kandado nga tumong mao ang pagsira sa mga tindahang wala mamayad og saktong buhis sa gobiyerno.
Nangayo usab sila og mga pulis isip back-up sa mga team leader sa BIR pagkandado sa maong mga establisamento. Ang mga branches sa Unitop nga kandadohan unta kagahapon sa buntag nahimutang diha sa dakbayan sa Lapulapu, barangay Maguikay dakbayan sa Mandaue, D. Jakosalem, Tabunok, Talisay ug Tagbilaran City, Bohol.
Si direktor Rodita Galanto sa BIR-7 nagkanayon sa mga tigbalita nga gipadad-an nila og notisya sa nangaging mga adlaw ang tagdumala sa Unitop nga pabayran ang ilang buhis apan wala molihok ang maong tindahan hangtud nga gihimong ultimatum ang kamandoan nga sulod sa 48-oras gikan niadtong Biyernes sa buntag pabayran gyud kini.
Matud ni Galanto napakyas ang tagdumala sa Unitop pagkuha sa mga requirements ug nakalapas usab sila niining mosunod, failure to register, failure to issue receipt, failure to file back return ug under declaration of sales by 30%. Dugang pa sa BIR nga bisan usa lang niining kalapasan sa Unitop mahimo na silang pasirad-an.
Gipasabot sa BIR nga wala magtakdo ang report sa Unitop sa ilang gikita sa miaging tuig ug sa ilang gihimong pakisusi. Matud pa moabot sa 30 porsiyento ang wala madeklarar nga kinitaan sa miaging tuig sa maong tindahan.
Apan samtang nagpadayon ang media briefing kagahapon sa buntag si Galanto nakadawat og tawag sa iyang cellphone gikan sa ilang labaw sa BIR sa Manila nga dili ihinayon ang pagtak-op sa mga branches sa Unitop tungod kay misaad nga mobayad ang maong tindahan og pasiunang P50 milyones sa P97 milyones nga bayronon niini sa miaging tuig. (BANATNEWS)